Ćorić: Danas se radi i zarađuje zahvaljujući vakcinisanju velikog broja građana – Mladi Nikšića\nĆorić: Danas se radi i zarađuje zahvaljujući vakcinisanju velikog broja građana\nU Crnoj Gori se zahvaljujući vakcinisanom velikom broju građana danas radi i zarađuje, kazala je generalna direktorica Direktorata za zdravstvenu zaštitu u Ministarstvu zdravlja, Slađana Ćorić, i dodala da je trećina punoljetnog stanovništva do sada imunizovana.\nĆorić je napomenula da je vakcinacija u Crnoj Gori dobrovoljna i da će tako će i ostati.\nPrema njenim riječima, Ministarstvo zdravlja, u saradnji sa Institutom za javno zdravlje, Kliničkim centrom i Domom zdravlja Podgorica je u kontinuitetu, strategijski, svakom prilikom apelovalo na vakcinaciju i poštovanje propisanih mjera uz obrazloženje zašto je to nužno.\n“Da bismo živjeli, radili i zarađivali. Rezultat, između ostalog, brojnih medijskih nastupa je precizan i mjerljiv”, kazala je Ćorić.\nOna je rekla da je u Crnoj Gori u decembru prošle godine bilo preko 11 hiljada inficiranih korona virusom, a da ih danas ima 363.\n“U decembru smo imali nula vakcina i nula vakcinisanih. Danas je slika potpuno drugačija. Crna Gora danas živi, radi i zarađuje zahvaljujući, između ostalih, građanima koji su se vakcinisali”, istakla je Ćorić.\nOna je poručila da terba zahvaliti svakom građaninu koji je odlučio da sačuva svoje, zdravlje svoje familije i kolega.\n“Samo se sjetite šta za jednog čovjeka koji oboli od korone to znači: od borbe za dah preko mašine do nemogućnosti da radi i izdržava porodicu”, naglasila je Ćorić.\nĆorić je dodala i da je infodemija ozbiljno zapuštana u crnogorskom zdravstvu, što dokazuje odnos javnosti prema MMR vakcini.\n“Infodemija nije rođena pojavom koronavirusa već je hronično oboljenje koje je zahvatilo sve sfere, među kojima i oblast javnog i ličnog zdravlja”, kazala je Ćorić.\nPrema njenim riječima, činjenica da je svaki treći punoljetni građanin do sada vakcinisan protiv korona virusa dokazuje da Crna Gora ipak ne podliježe malignom uticaju infodemičara.\nĆorić je poručila da je jul pravo vrijeme za imunizaciju.\n“Ako se sada vakcinišete, revakcinacija slijedi početkom avgusta, što znači da je vaš organizam od septembra spreman za borbu protiv svjetske pošasti. Vakcina je zaobilazni put u odnosu na bolnice”, zaključila je Ćorić.\nPrezentacija Agrobudžeta planirana za srijedu


PRIMERI OBRAČUNA Javnobeležničke tarife\nVi ste ovde: Overa / OVERA / JAVNI BELEŽNICI / PRIMERI OBRAČUNA Javnobeležničke tarife\nPročitaj propis :\nJavnobeležnička tarifa (Sl.glasnik RS br. 91/2014, 103/2014, 138/2014, 12/2016, 17/2017)\nVrsta pravnog posla\n1. Raspolaganje imovinom (kupoprodaja, poklon)\n2. Deoba zajedničke imovine supružnika ili vanbračnih partnera\n3. Ugovor o imovinskim odnosima između supružnika ili vanbračnih partnera\n4. Razmena imovine\n5. Ustupanje i raspodela imovine za života ili sličan pravni posao\n6. Slični pravni poslovi\nUkupna vrednost imovine koja je predmet pravnog posla\n1 600.000 60\n600.001 2.500.000 100\n2.500.001 5.000.000 140\n5.000.001 7.000.000 200\n7.000.001 10.000.000 240\n10.000.001 14.000.000 280\nNagradom iz ovog tarifnog broja, obuhvaćena je i nagrada za overu sačinjenog zapisa, kao i izdavanje otpravaka ako se oni izdaju neposredno po sačinjavanju zapisa.\nZa sastavljanje predugovora, dopune ugovora i raskida ugovora određuje se 50% nagrade po ovom tarifnom broju. Ako se kod istog javnog beležnika na osnovu predugovora sačini ugovor, nagrada za sačinjeni ugovor se umanjuje za nagradu naplaćenu za predugovor\nZa sastavljanje javnobeležničkog zapisa ugovora o poklonu u prvom naslednom redu između roditelja kao poklonodavca i deteta kao poklonoprimca, javnom beležniku pripada nagrada u visini od 50% nagrade iz ovog tarifnog broja.\nZa sačinjavanje javnobeležničkog zapisa o ustanovljavanju prava službenosti javnom beležniku pripada nagrada u visini od 50% nagrade iz ovog tarifnog broja.\nZa sačinjavanje jednostrane založne izjave javnom beležniku pripada nagrada u visini od 40% nagrade iz st. 9. i 10. ovog tarifnog broja, s tim što ukupna nagrada ne može iznositi više od 4.000 bodova.\nZa sastavljanje jednostrane izjave volje u pogledu stvarnih prava na nepokretnosti, osim založnih izjava, javnom beležniku pripada nagrada u iznosu od 20 bodova, bez obzira na vrednost nepokretnosti\nZa sastavljanje javnobeležničkog zapisa kada ne može da se utvrdi vrednost predmeta pravnog posla javni beležnik ima pravo na nagradu u visini od 100 bodova (100 x 150 = 15.000 dinara).\nIzuzetno od stava 1. ovog tarifnog broja, za sastavljanje izjave o priznanju očinstva, izjave o saglasnosti sa priznatim očinstvom, izjave o pristanku na postupak biomedicinski potpomognutog oplođenja,popisu imovine, smrtovnice, isprave o prihvatanju nasledstva ili odricanju od nasledstva, ako je sačinjena posebno izvan ostavinske rasprave, kao i za sačinjavanje sporazuma roditelja o izmeni doprinosa za izdržavanje deteta, javni beležnik ima pravo na nagradu u visini od 20 bodova (20 x 150 = 3.000 dinara).\nIzuzetno od stava 1. ovog tarifnog broja za sastavljanje izjava kojom se dozvoljava brisanje prava, izjava o isplati cene i druge slične izjave, javnom beležniku pripada nagrada u iznosu od 2 (2 x 150 = 300 dinara) boda kada izjavu daje fizičko lice, odnosno 5 bodova (5 x 150 = 750 dinara) kada izjavu daje pravno lice.\nNagrada za sastavljanje zaveštanja (testamenata)\nZa sastavljanje zaveštanja (testamenta) javni beležnik ima pravo na nagradu u visini od 100 bodova (100 x 150 = 15.000 dinara).\nNagrada za sastavljanje punomoćja\nZa sastavljanje punomoćja za preduzimanje pravnih poslova za koje je predviđeno da se obavezno sačinjava u obliku javnobeležničkog zapisa javnom beležniku pripada nagrada u visini od 30 bodova (30 x 150 4,500 dinara).\nZa sastavljanje punomoćja za preduzimanje pravnih poslova za koje nije predviđeno da se obavezno sačinjava u obliku javnobeležničkog zapisa javnom beležniku pripada nagrada u visini od 15 bodova (15 x 150 = 2.250 dinara).\nNagrada za sastavljanje javnobeležničkog zapisnika\nZa sastavljanje zapisnika sa osnivačke skupštine i druge skupštine akcionarskog društva koje ima više od 100 akcionara nagrada se određuje u visini od 150 bodova (150 x 150 = 22.500 dinara).\nZa sastavljanje javnobeležničke isprave u vidu zapisnika sa sednice drugog organa privrednog društva, kada taj organ, u skladu sa zakonom kojim se uređuju privredna društva i opštim aktom tog društva odlučuje o pitanjima iz nadležnosti skupštine društva,nagrada se određuje u visini od 100 bodova (100 x 150 = 15.000 dinara).\nAko javni beležnik prisustvuje skupštini duže od dva sata, pripada mu dodatna nagrada za svaki započeti sat od 20 bodova (20 x 150 = 3.000 dinara).\nNagrada za sastavljanje javnobeležničkih zapisnika o nastupanju činjenica\nZa sastavljanje javnobeležničkih zapisnikao nastupanju činjenica od kojih zavisi punovažnost i obaveza ispunjenja pravnih poslova, ili nastupanje pravnog dejstva izjava koje, na osnovu zakona kojim se uređuje javno beležništvo, imaju ili mogu imati oblik javnobeležničkog zapisnika, nagrada se određuje na osnovu vrednosti predmeta službene radnje i iznosi 50% nagrade iz Tarifnog broja 1. ove tarife.\nZa utvrđivanje drugih činjenica, radnji i izjava o kojima se sastavljaju javnobeležnički zapisnici, a za koje se ne može utvrditi vrednost predmeta službene radnje, nagrada se određuje u zavisnosti od vremena potrebnog za sastavljanje.\nNagrada za sastavljanje javnobeležničke potvrde\nZa izdavanje potvrde da je određeno lice u životu, nagrada iznosi 3 boda (3 x 150 = 450 dinara).\nZa izdavanje potvrde da je isprava koja se po zakonu mora podneti na uvid, podneta na uvid ovlašćenom licu u prisustvu javnog beležnika, nagrada iznosi 10 bodova (10 x 150 = 1.500 dinara).\nZa izdavanje potvrde da je izjava volje koja se po zakonu mora saopštiti određenom licu u prisustvu javnog beležnika bila i saopštena, nagrada iznosi 10 bodova (10 x 150 = 1.500 dinara).\nZa izdavanje potvrde o protestu menice ili čeka, prema odredbama zakona koji uređuje menicu, odnosno ček, ako je protest podigao javni beležnik ili stranka nagrada iznosi 20 bodova. (20 x 150 = 3.000 dinara)\nZa izdavanje drugih potvrda određenih zakonom, javnom beležniku pripada nagrada u visini od 10 bodova (10 x 150 = 1.500 dinara).\nNagrada javnog beležnika za overu potpisa na nejavnoj ispravi kojom se potvrđuje da su stranke pravnog posla ili stranke koje daju izjavu svojeručno potpisale ili svojeručno stavile otisak prsta, iznosi 2 boda (2 x 150 = 300 dinara) po jednom potpisu i na jednom primerku javnobeležničke isprave.\nAko se overava potpis lica kao zastupnika pravnog lica, pored nagrade iz stava 1. ovog tarifnog broja, javnom beležniku pripada i nagrada u visini od 5 bodova (5 x 150 = 750 dinara) po svakom takvom potpisu.\nZa overavanje nejavne isprave kada javni beležnik overom daje nejavnoj ispravi pravnu snagu javne isprave (solemnizacija) nagrada se određuje u visiniod 60% nagrade iz Tarifnog broja 1. ove tarife.\nNagrada za overu prepisa ili fotokopije jedne javne ili nejavne isprave koja ima jednu stranicu iznosi 3 boda (3 x 150 = 450 dinara).\nAko se jedna javna ili nejavna isprava sastoji od više stranica, za svaku sledeću stranicu obračunava se nagrada u visini od 2 boda.\nIznos nagrade beležniku dinara\nNagrada za overu prevoda, ako je javni beležnik, koji ima svojstvo sudskog prevodioca, utvrdio tačnost prevoda, iznosi 4 boda (4 x 150 = 600 dinara)\nOvera odluke organa upravljanja pravnog lica, koja je doneta na sednici na kojoj javni beležnik nije vodio zapisnik, nagrada se određuje u visiniod 70 bodova (70 x 150 = 10.500 dinara)\nIzdavanje ponovnih otpravaka i prepisa javnobeležničkih isprava\nZa izdavanje ponovnog otpravka ili prepisa javnobeležničke isprave nagrada se određuje u fiksnom iznosu i to:\nza izdavanje ponovnog otpravka ili prepisa javnobeležničke isprave, nagrada iznosi 2 boda po stranici (2 x 150 = 300 dinara),\nza dozvolu da se izvrši uvid u izvornik javnobeležničke isprave, nagrada iznosi 5 bodova (5 x 150 = 750 dinara)\nza izdavanje potvrde o postojanju izvornika javnobeležničke isprave, nagrada iznosi 5 bodova (5 x 150 = 750 dinara)\nZa preuzimanje, čuvanje, predaju novca, hartija od vrednosti, dragocenosti i dr. (u daljem tekstu: depozit), uključujući i izdavanje javnobeležničke potvrde, nagrada se obračunava u visiniod 2% od vrednosti depozita, s tim da visina nagrade ne može biti manjaod 100 bodova (100 x 150 = 15.000 dinara). Nagrada se obračunava za svaku godinu unapred, a započeta godina računa se kao cela.\nAko se vrednost stvari iz stava 1. ovog tarifnog broja ne može proceniti po njihovoj prirodi, izvršiće se procena od strane veštaka na trošak deponenta.\nZa preuzimanje isprava na čuvanje i sastavljanje javnobeležničke potvrde o preuzimanju isprave, javnom beležniku pripada nagrada u visini od 40 bodova (40 x 150 = 6.000 dinara).\nNagrada se obračunava za svaku godinu unapred, a započeta godina računa se kao cela.\nAko javni beležnik na traženje stranke sačini nacrt neke javnobeležničke isprave, javnom beležniku pripada 50% nagrade predviđene za sastavljanje te isprave kao javnobeležničke isprave.\nAko javni beležnik u roku od godinu dana izvrši sastavljanje javnobeležničke isprave na osnovu nacrta koji je on sačinio u skladu sa stavom 1. ovog tarifnog broja, u nagradu za sačinjavanje takve isprave se uračunava nagrada plaćena za izradu nacrta.\nOdređivanje nagrade prema utrošenom vremenu\nNagrada prema utrošenom vremenu, ako se nagrada za obavljeni javno beležnički posao ne možeodrediti prema vrednosti predmeta niti u fiksnom iznosu, iznosi 20 bodova (20 x 150 = 3.000 dinara), za svaki započeti sat rada, ako ovom tarifom nije drugačije propisano.\nZa posao koji javni beležnik na zahtev stranke u hitnim slučajevima, odnosno u slučaju neodložne potrebe, obavi izvan utvrđenog radnog vremena ili neradnim danom i praznikom, nagrada utvrđena ovom tarifom uvećava se za 20 bodova (20 x 150 = 3.000 dinara) za svaki započeti sat, ali ne više od 150 bodova (150 x 150 = 22.500 dinara).\nZa posao koji na zahtev stranke javni beležnik obavi izvan javnobeležničke kancelarije, nagrada se povećava za 10 bodova (10 x 150 = 1.500 dinara) za svaki započeti sat odsustva iz kancelarije, ako drugačije nije određeno ovom tarifom.\nAko se javnobeležnička isprava sastavlja za više od dve stranke, nagrada se uvećava za 10 bodova (10 x 150 = 1.500 dinara) za treću i svaku narednu stranku, ali najviše 50% utvrđene nagrade.\nAko u sastavljanju javnobeležničke isprave učestvuju pozvani svedoci, drugi javni beležnik, prevodioci ili tumači, nagrada se uvećava za 10 bodova (10 x 150 =1.500 dinara) za svako od tih lica.\nObaveze plaćanja nagrade u punom iznosu oslobođena su lica sa invaliditetom,deca bez roditeljskog staranja i lica koja su primaoci socijalne pomoći,na osnovu prethodno podnete dokumentacije na uvid javnom beležniku.\nOslobođenje plaćanja nagrade za lica iz stava 1. ovog tarifnog broja iznosi 50% od nagrade utvrđene ovom tarifom.\nhttps://www.overa.rs/wp-content/uploads/2014/08/dokument.png 1089 1772 ljuban https://www.overa.rs/wp-content/uploads/2012/07/overa_logo4.png ljuban2014-09-14 22:39:392017-03-19 12:26:17PRIMERI OBRAČUNA Javnobeležničke tarife\nTarifa od fizičkih i pravnih lica koja obavljaju usluge fotokopiranja uz naknadu i uvoznika (proizvođača) uređaja za…\nJavni beležnik – određivanje nagrade, naknada troškova Javnobeležnička tarifa – cenovnik usluga javnih beležnika (notara)...


RTV BIR - Izetbegović: BiH odlučna da održi pozitivan zamah i nastavi s reformama\nIzetbegović: BiH odlučna da održi pozitivan zamah i nastavi s reformama Istaknuto\nOn je uime Bosne i Hercegovine pozdravio Deklaraciju Samita i ponovio da joj se Bosna i Hercegovina pridružuje.\n- Veoma je važno da s ovog samita pošaljemo snažnu poruku kojom se potvrđuje evropska perspektiva za cijelu regiju zapadnog Balkana. Bosna i Hercegovina pozdravlja pokretanje konkretnih inicijativa za poboljšanje infrastrukturne povezanosti, kao i povezanosti među ljudima. Cijenimo kontinuirani angažman EU na jačanju političkih i ekonomskih veza, kako između EU i regije zapadnog Balkana, tako i unutar regije - rekao je predsjedavajući Predsjedništva BiH.\n- Bosna i Hercegovina je posvećena regionalnoj saradnji u oblasti ekonomskog, infrastrukturnog, energetskog i sigurnosnog povezivanja – kroz mehanizme poput Berlinskog procesa i Agende za povezivanje. Vidimo to kao put za izgradnju povjerenja, unapređenje odnosa i stvaranje opipljive ekonomske dobrobiti naših građana. Zalažemo se za pronalaženje obostrano prihvatljivih rješenja za sva otvorena pitanja i bilateralne sporove. Pozitivan primjer naših napora je zaključivanje Sporazuma o granici s Crnom Gorom - rekao je Izetbegović i dodao da BiH pozdravlja novu Strategiju za zapadni Balkan koju je Evropska komisija objavila 6. februara.\n- U toj strategiji mi se posebno dojmila rečenica u kojoj se kaže:"Svakodnevni život na Zapadnom Balkanu treba postepeno približiti životu unutar Evropske unije.“ Razmislite o tome na trenutak. Proces pristupanja EU je najdjelotvorniji pokretač transformacije naših država, društava i ekonomija, u cilju dostizanja modernih demokratskih standarda, izgradnje konkurentnih tržišnih ekonomija i povećanja ekonomskog rasta i razvoja - istakao je predsjedavajući Predsjedništva BiH.\n- Naši građani nam govore da je dostizanje evropskih standarda za njih prioritet. Oni žele da kvalitet roba i usluga, kvalitet hrane, zraka i vode i kvalitet infrastrukture budu jednako dobri kao u EU. Žele da vožnja od 580 kilometara od Sarajeva do Sofije traje jednako kao i vožnja od Varšave do Berlina: 5 umjesto 10 sati. Taj cilj ćemo postepeno i postići provedbom planova poput Agende za povezivanje - poručio je Izetbegović.\nTakođer, poručio je da je Bosna i Hercegovina odlučna da održi pozitivan zamah započet u oktobru 2014. godine i da nastavi s reformama i napretkom u procesu pristupanja EU.\n- Imamo dva ključna konkretna cilja u tom pogledu: dobijanje kandidatskog statusa do kraja 2018. godine i otvaranje pregovora što je prije moguće nakon dobijanja kandidatskog statusa. Da bismo te ciljeve ostvarili, potrebno je da Evropska komisija do novembra 2018. godine objavi svoje mišljenje o aplikaciji Bosne i Hercegovine za članstvo u EU. Zahvalni smo institucijama i državama članicama EU na kontinuiranoj podršci koju pružaju procesu našeg pristupanja EU. Nadamo se da će se ta podrška EU nastaviti i ubuduće, posebno u postupku stjecanja kandidatskog statusa do kraja 2018. godine - rekao je Izetbegović.\n- Radi se o dvosmjernoj ulici. Da bi postojali obostrani interes i entuzijazam, moraju postojati i uzajamne koristi. Svojim proširenjem na zapadni Balkan EU ne želi da „uvozi“ nove probleme, a mi ne želimo da postanemo članice EU da bismo „izvezli“ naše probleme u EU. Želimo iskoristiti mehanizme iz procesa pristupanja EU kako bismo te naše probleme riješili, dostigli evropske standarde i dali doprinos stabilnosti, sigurnosti i prosperitetu Evrope.\nDanas ovdje potvrđujemo da je budućnost zapadnog Balkana u Evropskoj uniji. Postizanje tog cilja dalo bi novu energiju osnivačkoj viziji Evropske unije – viziji Evrope ujedinjene u miru, prosperitetu i raznolikosti. To je ujedno i najbolji način da postignemo trajnu stabilnost, sigurnost i prosperitet zapadnog Balkana. Bez obzira s koliko izazova se suočili, bez obzira na koliko prepreka naišli, moramo istrajati na tom putu. Alternative nema - rekao je predsjedavajući Predsjedništva BiH Bakir Izetbegović u obraćanju na plenarnom zasjedanju Samita EU - Zapadni Balkan u Sofiji, saopćeno je iz Predsjedništva BiH.\nViše iz kategorije: « Nastavljeno suđenje za genocid u Srebrenici\tU Brčkom obilježena 26. godišnjica 108/215 motorizovane brigade Armije BiH »


Plavi dijamantski prsten Širi Templ na aukciji\nPlavi dijamantski prsten koji je decenijama nosila glumica Širli Templ biće ponudjen na aukciji na kojoj bio mogao da bude prodat i za 35 miliona dolara. Aukcijska kuća Sotbi (Sotheby’s) saopštila je da će prsten od 9,54 karata biti medju 300 predmeta na aukciji „Veličanstveni dragulji“ zakazanoj za 19. april u Njujorku.\nOčekuje se da će prsten glumice, koja je karijeru počela kao devojčica, biti prodat za izmedju 25 i 35 miliona dolara.\nSotbi je saopštio da je glumičin otac kupio prsten za njen 12. rodjendan 1940. godine za 7.210 dolara. Nosila ga je čitavog života.\nŠirli Templ je preminula u februaru 2014. u 85. godini.


Predsednik NDNV Nedim Sejdinović dobitnik nagrade Ličnost godine | Autonomija\nMisija OEBS u Srbiji proglasila je danas dobitnike nagrade „Ličnost godine“ za poštovanje ljudskih prava, ulogu civilnog društva, borbu protiv diskriminacije i za zaštitu slobode medija.\nPredsednik Nezavisnog društva novinara Vojvodine (NDNV) Nedim Sejdimović osvojio je nagradu za doprinos zaštiti slobode medija, standarda profesionalnog novinarstva i poboljšanja informisanja na jezicima nacionalnih manjina.\nNagrade su dobili Dženeta Agović, direktorka organizacije Impuls iz Tutina, za zalaganje u rešavanju izazova u oblasti ljudske bezbednosti na lokalnom nivou, negujući inkluzivan pristup radu.\nBrankica Janković, poverenica za zaštitu ravnopravnosti, nagrađena je za doprinos u borbi protiv diskriminacije i promovisanje jednakosti i tolerancije.\nMeđu dobitnicima nagrade „Ličnost godine“ je i Tamara Mirović, zamenica republičkog javnog tužioca, za doprinos u oblasti poštovanja ljudskih prava u krivičnom pravosudu.\nMiloš Stojković, advokat u oblasti medijskog prava, nagrađen je za posvećenost slobodi medija i razvoju medijskog zakonodavstva.\nSvečanosti dodele nagrada u beogradskom hotelu Hajat prisustvovali su predstavnici civilnog društva, vojske, diplomatskog kora, verskih zajednica i drugi.


Poslednje veče Arsenala uz Oradio - oradio.rs\nPoslednje veče Arsenala uz Oradio\nArsenal fest u Kragujevcu večeras će biti završen posle tri dana lude žurke, mnoštva sjajnih domaćih i regionalnih bendova, ali i kišnog vremena koje publici izgleda nimalo nije smetalo da se odlično provedu. O radio će i poslednje večeri uživo prenositi nastupe bendova koji će biti gosti Garden bine, a koncerti počinju u 20 časova.\nMeđutim, live program na Oradiju direkt iz Kragujevca počeće od 19 sati, a možete očekivati gostovanja zamiljivih muzičara, organizatora i mladih nada naše muzilčke scene. Ukoliko ne možete da se iscimate do Kragujevca, biće dovoljno da klinete na www.oradio.rs, a možete nas pratiti i na društvenim mrežama, gde imamo mnoštvo fotografija i sjajnih izjava i zezancija.\nDakle, od 19 časova u "malom, mokrom, mobilnom, modernom, mega, mikro" studiju O radija od 19 časova vas čekaju Vule i LeaK, a nadamo se da ćemo večeras iz Vukašinovih epiteta za studio moći da izbacimo ovo "mokrom", te da će kiša konačno obići Kragujevac i dozvoliti da Arsenal fest zasija u punom sjaju.\nEvo i line up-a na Garden bini:\n20:40 Black Crown Empire\n22:15 Rundek Cargo Trio\n23:45 Let 3\n01:15 Bolesna štenad\n02:15 Irie FM\nOrganizatori Arsenal festa saopštili su u ponedeljak i da će festival biti produžen za još jedan dan, odnosno, da će Dejan Cukić i njegov Spori ritam bend dodatnog četvrtog dana Arsenala u nedelju 28. juna održati besplatan koncert za Kragujevčane.\nSatnicu i ostale informacije o Arsenal festu možete pogledati na njihovom sajtu.


Marko Bulat okrenuo Kolektiv za 180 stepeni | Beograd Noću Marko Bulat okrenuo Kolektiv za 180 stepeni | Beograd Noću\nMarko Bulat okrenuo Kolektiv za 180 stepeni\nvesti • 23. April 2013.\nMarko Bulat okrenuo klub Kolektiv za 180 stepeni.\nSinoć je klub Kolektiv bio mesto gde je održana promocija novog albuma Marka Bulata pod nazivom "180 stepeni". Marko Bulat je održao zaista nesvakidašnju promociju. Kako predstavljanje novog albuma kod njegovih kolega obično traje oko dva sata, može se reći da je ova promocija bila presedan jer se pretvorila u mini koncert koji je trajao do duboko u noć. Marko je otpevao sve pesme sa novog albuma koji nosi ime po pesmi "180 stepeni" čiji je spot bio premijerno predstavljen zvanicama. Pažnju prisutnih je privukla glavna ženska uloga u spotu koja je dodeljena ni manje ni više nego srpskoj starleti Soraji.\nMeđu zvanicama našli su se momci iz Lexington benda, Mina Kostić, reper Juice, Željko Vasić, Boban Rajović, Katarina Vučetić, tv lica sa Happy televizije Bojana Ristivojević, Ivana Mihajlović, Tijana Marković i mnogi drugi koji su zajedno sa Markom pevušili nove pesme i njegove stare hitove. Tokom nastupa Marko Bulat je nekoliko pesama posvetio svojoj majci i porodici koja ga je bodrila iz separea pored bine. Uživao je pevajući grčke pesme koje su, verovali ili ne, znali gotovo svi gosti.\nSamo dan pre promocije novog albuma, popularni pevač je napunio četrdeset godina, pa se može reći da je ova proslava bila i nastavak njegove rođendanske žurke. Marka Bulata sada očekuju brojni nastupi, a vas, čitaoce sajta beogradnocu.com očekuje i ekskluzivni intervju sa ovim pevačem, kao i intervju iznenađenja. Pratite nas i bićete upućeni u najnovije događaje noćnog života prestonice.


Sertifikacija ISO 22000:2018 - kako se standard u De Heus-u usvaja, osvaja i neguje\nOvom prilikom želimo da podelimo sa Vama vest o unapređenju poslovanja koju standard ISO 22000:2018 nosi svojom primenom, a koji je prvenstveno usmeren ka Vama, našim partnerima. Svako poboljšanje je korak napred za nas i za naše partnere.\nMenadžer obezbeđenja i kontrole kvaliteta De Heus Srbija\nNeprestano se fokusiramo na kontrolu naših ulaznih sirovina, kontinuiranu kontrolu tokom proizvodnih procesa i završnu kontrolu gotovih proizvoda. Svakodnevno težimo da idemo korak dalje u poboljšanju naših procesa, njihovom upravljanju i racionalizaciji globalnih uniformnosti procesa. Usmerenost prema kvalitetu i posvećenost naših zaposlenih, igraju ulogu u svakodnevnom održavanju naših standarda kvaliteta.\nDe Heus, kao važan subjekt u lancu ishrane, u svom poslovanju dužan je da uspostavi sistem za osiguranje bezbednosti hrane u svim fazama proizvodnje, prerade i prometa u svakom proizvodnom objektu, u skladu sa principima dobre proizvođačke i higijenske prakse i analize opasnosti i kritičnih kontrolnih tačaka (HACCP).\nS obzirom na to da je HACCP kao sistem teško primenljiv na velike proizvodne ili prodajne lance, da bi mogao uspešno da funkcioniše zahteva implementaciju ISO 9001. Da bi se izbegli ovi nedostaci HACCP u primeni, u velikim preduzećima koja se bave prehrambenom industrijom, došlo je do izražene potrebe za stvaranjem jednog novog standarda kao što je ISO 22000. ISO 22000 u sebi integriše ne samo HACCP i ISO 9001 već se bavi predviđanjima i analizom velikog broja spoljnih faktora i opasnosti koji, ne samo što mogu da ugroze bezbednost hrane, već mogu negativno da utiču i na proizvodni proces, finansije preduzeća i zaposlene. Upravo to je razlog zbog kog je De Heus pristupio usaglašavanju sa zahtevima standarda ISO 22000 i njegovoj implementaciji. Sertifikacija je uspešno obavljena u martu ove godine, za obe proizvodne lokacije, Šabac i Ćupriju.\nOvom prilikom želimo da podelimo sa Vama vest o unapređenju poslovanja koju ovaj standard nosi svojom primenom, a koji je prvenstveno usmeren ka Vama, našim partnerima. Pravila i procedure se usvajaju, sertifikati osvajaju, a kvalitet neguje i to je naš recept za poboljšanja. A svako poboljšanje je korak napred za nas i za naše partnere.\nNa ovu temu razgovarali smo sa Đorđem Germanom, menadžerom za obezbeđenje i kontrolu kvaliteta u De Heus Srbija.\nŠta za tebe predstavlja uvođenje ISO 2200:2018 standarda u našu organizaciju?\nImplementacija ISO 22000:2018 standarda i sertfikacija naša oba proizvodna pogona, odnosno fabrika u Šapcu i Ćupriji, predstavljala je za našu organizaciju, pa samim tim za mene i moj tim jedan od osnovnih ciljeva u prvom kvartalu 2022 godine. ISO 22000 kao integrisani sistem zahteva od organizacije jasno definisanje ciljeva, zatim njihovu merljivost i praćenje njihove realizacije. I to se ne odnosi samo na kvalitet hrane, već na celu organizaciju.\nStandardizacija može da se definiše kao instrukcija koja na najbolji način opisuje kako da se nešto uradi.\nSa kakvim izazovima ste se susretali ti i tvoj tim prilikom implementacije, u smislu usklađivanja procesa i dokumentacije prema zahtevima standarda?\nImplementacija sama po sebi predstavljala je izazov i zahtevala je dodatni napor, ali uz pomoć svojih saradnika, gde je učešće kolege Bogdana Maksimovića bilo naročito značajno, uspeli smo u svojoj nameri. Pravi izazovi nas tek očekuju u daljem unapređenju sistema kroz svakodnevne aktivnosti. I to je pravi izazov kako za mene, tako i za celu organizaciju koja posluje u dinamičnom okruženju.\nKakvu obavezu i odgovornost u daljem radu nosi De Heus kao imalac ovog sertifikata?\nDe Heus kao imalac ovog sertifikata preuzima obavezu da svojim partnerima garantuje njegovu primenu u svim sferama svog poslovanja. Primena se odnosi na upravljanje proizvodnim i drugim procesima, pružanje usluge (isporuka proizvoda, na primer) ili nabavku materijala - standardi pokrivaju ogroman raspon aktivnosti.\nSa druge strane, nalazimo da je implementacija standarda samo potvrda naše želje da neprestano napredujemo i usavršavamo svoju poziciju.\nMenadžer obezbeđenja i kontrole kvaliteta, De Heus Srbija\nKvalitet Novosti Kvalitet\n05 april 2020 - 2 минута\nObnovljena sertifikacija Halal standarda\n18 april 2019 - 2 минута


03/10/2017 | 14:35\nBubanje i manjak korisnih veština tokom studija trebalo bi da postane prošlost. Srbija bi od naredne akademske godine trebalo da počne primenu nacionalnog modela studentske prakse, a cilj je razvoj preduzetničkog obrazovanja. U Beogradu je danas počela serija okruglih stolova na tu temu, kako bi se našlo najbolje moguće rešenje.\nOdlazak stuedenara na praksu u privatne ili duštvene kompanije do sada je bila isključivo stvar fakulteta, a usvajanjem nacionlanog plana to će postati državni projekat, uz saradnju lokalnih samouprava i Privredne komore.\nMinistar prosvete Mladen Šarčević najavio je da će nacionlanim planom biti podržano i otvaradnje studetnskih zadruga i preduzeća. Cilj je da se povežu Centri za razvoj karijere u sklopu univerziteta, privreda i lokalna samouprava.\nPredstavnik Vlade Srbije Vukašin Grozdić kazao je da je stopa nezaposlenosti mladih u Srbiji u drugom kvartalu ove godine bila nešto iznad 20 odsto.\n“Iako najniža u nekoliko poslednjih godina, zapravo je viša nego evropski prosek. Izradom modela nacionalne studentske prakse uspostaviće se državni standard u smislu trajanja, načina njihove realizacije ispod kojih se neće ići i kao takav biće obavezujući”, kazao je on na skupu “Moj grad-moj izbor-moja karijera”.\nGradski menadžer Beograda Goran Vesić najavio je da će, zajedno sa beogradskim Univerzitetom, inicirati da zabrana zapošljavanja ne važi za studente koji dolaze na praksu, jer kako je rekao stotinak studenata koji bi mogli da nađu posao u javnim preduzećima neće narušiti balans i dogovor sa MMF.\nVesić je podsetio na projekat BG praksa u okviru kojeg je grad obezbedio i mesečnu nadoknadu u toku prakse od 8.500 dinara.\n“Ono što ja vidim kao probem je što od 1.800 studenata malo ko je ostao da radi u javnim preduzećima. Tome je doprinela zabrana zapošljavanja“, kazao je Vesić\n“Nama je administracija sve starija, stranac kada dođe u Beograd reći će vam da nema problema na višem, već na srednjem nivou, odnosno sa administracijom“, rekao je gradski menadžer.\nNakon Beograda sa nacionalnim modelom studentske prakse upoznaće se i u njegovom finalnom kreiranju učestvovaće i Nišlije, Novosađani, Kragujevćani i Novopazarci.\nPiše: B. M.\nProdužen rok za koncesije za beogradski aerodrom\nDW: Krajnje je vreme za borbu protiv PORESKIH OAZA\nLinglongu data SAGLASNOST za izgradnju dela fabrike u Zrenjaninu


Izvor: B92, 12.Okt.2019, 13:38\nBeograd -- Dve trećine privrednika pozitivno ocenjuje poslovno okruženje u Srbiji navodeći da je državna uprava efikasnija nego što je bila prethodne godine.\n"Percepcija privrede, kada je reč o poslovnom okruženju, u stalnom je pozitivnom rastu, a kada se prati period od 2011. odnosno, 2013. godine", kaže Dragana >> Pročitaj celu vest na sajtu B92 << Stanojević, zamenik direktora projekta.\n"U odnosu na 2013. ili 2011. godinu, parafisklani nameti se sada vide kao problem u očima 53 posto privrednika. Ti procenti su nekada bili preko 80, skoro 90 odsto", navodi ona. Oko 45 odsto ispitanika smatra da je regulatorno okruženje suviše opterećujuće i da ih na neki način ometa i sputava da rastu brže.\nOve godine, na primer, 40 odsto preduzeća se izjasnilo i da nelojalna konkurencija negativno utiče na njihovo poslovanje. Postoje određene značajne oblasti u kojima je prekinut zamah reformi odnosno u kojima je došlo do zastoja u njihovom delovanju, kažu istraživači.\nIpak, ove godine je došlo do značajnog smanjenja negativne percepcije postupka izvršenja sudskih presuda. U ovoj godini 19 odsto ispitanika ocenilo je ovaj postupak kao loš ili veoma loš, u poređenju sa 41 procentom kako su se izjasnili 2013. godine. Istraživanje iz godine u godinu pokazuje da se u oblasti izvora finansiranja privrede stvari ne menjaju preterano i u tom smislu nema pozitivnih trendova.\nTo se odnosi, kaže Stanojević, najviše na činjenicu da 81 odsto privrede i dalje koristi sopstvena sredstva za finansiranje svog rasta i razvoja. Učešće banaka u izvorima finansiranja poslovanja, na primer, palo je ove godine.\nProšle godine je iznosilo 12 procenata, dok je ta cifra, prema rezultatima ankete, sada devet odsto. Poraslo je s druge strane učešće avansa i pozajmica za poslovanje preduzeća.\nPrivrednici su u ovogodišnjoj anketi (njih 52 procenta) rekli da je nedostatak finansija nešto što im znatno koči rast i razvoj. Prosečno godišnje zaduživanje firmi u Srbiji iznosi 35.000 evra, slično kao 2017. godine.\nMeđutim, skoro pola kompanija koje su zatražile bilo koju vrstu bankarskih proizvoda tražile su iznos manji od 25.000 evra. Od 2013. godine gotovo da nije bilo promena u procentu firmi koje se bave izvozom, a njih je oko 25 odsto.\nKada je reč o pitanjima vezanim za digitalnu ekonomiju i prisustvu privrede na internetu, bilo preko veb stranice ili kroz veb šop, oko 60 posto ispitanika smatra da je to nešto što će biti bitno ili je bitno za Srbiju, ali svega njih 12 odsto je zaista prisutno na internetu. "I to je prostor koji treba popunjavati brzo i snažno", zaključuje Stanojević.


Jegulje - Blic Online\nPred Zagrebačkim Županijskim sudom podignuta je optužnica protiv jednog kineskog i trojice južnokorejskih državljana, koji se terete za pokušaj krijumčarenja 252.000 živih jedinki mlađi evropske jegulje, vrednih oko 400.000 evra u Aziju.\nRazbijen lanac krijumčarenja jegulja u Portugalu i Španiji\nŠpanske i portugalske vlasti uhapsile su četiri kineska, tri španska i tri marokanska državljana, optuženih da su krijumčarili mlade jegulje u Aziju. Španska Civilna garda zaplenila je 460 kilograma mladih jegulja na jugu Španije, navodi AP.\nOstaćete ZABEZEKNUTI kad vidite šta je izazvalo ovaj SAOBRAĆAJNI KOLAPS (VIDEO)\nKINEZI PLAĆALI BOGATSTVO Razbijen lanac krijumčarenja zaštićenih vrsta jegulja\nU Grčkoj i u nekoliko evropskih država policija je razbila lanac krijumčarenja retkih jegulja u Kinu.\nJedna od najvećih misterija prirode pred rešenjem: Migracija jegulja krije ROMANTIČNU PRIČU\nNaučnici su korak bliže rešavanju misterije jedne od najvećih životinjskih migracija. Svake jeseni, jegulje napuštaju evropske reke kako bi putovale preko Atlantskog okeana da bi se razmnožavale jednom u životu, a zatim umrle. Naučnici su istraživali pet godina i došli do saznanja kojim putevima idu do svog "centra za mrešćenje".\nŽive ribe, jegulje, crvi, sijalice... Ova žena jede SVE\nPolicija u Kini je pokrenula istragu nakon što je jedna žena postavila svoj video kako jede neobične stvari kao što su žive ribice, jegulje, crvi, pa čak i sijalice.\nKinezi u koferima švercovali dva miliona jegulja\nBugarski carinici saopštili su da su na aerodromu u Sofiji zaplenili dva miliona mladih jegulja ugrožene vrste koje su transportovane u koferima dvojice kineskih putnika.\nPronađen "živi fosil" jegulje\nJapanski naučnici su u mračnim dubinama podmorske pećine pronašli novu vrstu jegulje veoma nalik prvim jeguljama koje su plivale morima pre oko 200 miliona godina.


Hrvatska Vlada uvodi nove mjere: Minimalac povećan na 524 eura | Kodex.ME\nHrvatska Vlada uvodi nove mjere: Minimalac povećan na 524 eura\nHrvatski premijer Andrej Plenković predstavio je nove ekonomske mjere hrvatske Vlade za ublažavanje posljedica epidemije korona virusa i najavio predlog da postojeća mjera o isplati minimalca od 3.250 kuna (oko 425 eura), koju već koristi 65.000 firmi za 400.000 radnika, za mart, za april maj bude povećana na 4.000 kuna neto po radniku (oko 524 eura).\n02. 04. 2020 - 14:58 Autor: Kodex\nDržava će, ujedno, preuzeti teret plaćanja doprinosa za ove plate, navodi portal novac.hr.\nTa mjera za mart, april i maj iznosi 8,5 milijardi kuna (oko 1,1 milijarda evra) izjavio je Plenković i napomenuo da se ta mjera može koristiti pod uslovom da poslodavci zadrže radna mjesta.\nDruga mjera namijenjena je preduzećima kojima je rad onemogućen ili znatno otežan, i koje će djelimično ili u cjelini biti oslobođena poreskih obaveza za april, maj i jun, i to poreza na dobit, dohodak i doprinosa. Treći element mjera odnosi se na plaćanje PDV, koje će se moći odložiti sve dok se ne naplate izdati računi, kao što je to do sada važilo za male preduzetnike. Hrvatski premijer je izjavio i kako će država biti maksimalno štedljiva i ići će se na izvršavanje samo nužnih rashoda.\nPlenković je najavio i razgovore sa socijalnim partnerima, prije svega sindikatima kako ići na dalje uštede s obzirom na trenutnu situaciju. On je dodao da za isplate za mart, koje će biti isplaćene u aprilu, ima novca i za penzije i za plate.\nO isplatama u maju, koje se odnose na april, razgovaraće se u narednom periodu i vidjeće se kako odgovoriti na te izazove, rekao je Plenković i dodao da se u koordinaciji sa Hrvatskom narodnom bankom traže izvori za finansiranje. Hrvatski premijer vjeruje da će se naći finansijski izvori da država i svi njeni segmenti funkcionišu.


9. Regionalna konferencija edukatora/ica\n8. Regionalna konferencija edukatora/ica\n20 godina COI SBS\n7. Regionalna konferencija edukatora/ica\nZajednička slika prezentatora\nPozicija: Romski asistent/asistentica na 50% radnog vremena Lokacija: Sarajevo Broj pozicija: 1 Trajanje angažmana: 18 mjeseci Projekat: Uključivanje i obrazovanje Roma u BiH Konkurs ostaje otvoren do 24.07.2017.godine. COI Step by Step je nevladina organizacija koja djeluje već 20 godina u oblasti obrazovanja sa ciljem…\nPozicija: Socijalni radnik/ca na 70% radnog vremena Lokacija: Sarajevo Trajanje angažmana: 18 mjeseci. Broj pozicija: 1 Projekat: Uključivanje i obrazovanje Roma u BiH Konkurs ostaje otvoren do 24.07.2017.godine. COI Step by Step je nevladina organizacija koja djeluje već 20 godina u oblasti obrazovanja sa…\nOvogodišnja, deveta po redu Konferencija edukatora/ica, posvećena je nastavničkoj profesiji, i ulozi nastavnika/ca u razvoju kvalitetnog obrazovnog sistema. Cilj nam je stvoriti veliku zajednicu posvećenih, inovativnih i kreativnih nastavnika i nastavnica koja bi bila mjesto na kojem se spajaju ljudi i rađaju ideje, kako bismo…\nOglas za posao Administrativni asistent Sarajevo Centar za obrazovne inicijative Step by Step – Sarajevo raspisuje konkurs za poziciju Administrativni/a asistent/ica na puno radno vrijeme. COI Step by Step je nevladina organizacija koja djeluje već 20 godina u oblasti obrazovanja sa ciljem da osigura kvalitetan…\n© 2018 Centar za obrazovne inicijative Step By Step


Aleksandra Radović priredila božićni završni čas pevanja – Poznati.info\nNa završnom času zimskog semestra u školi pevanja Aleksandre Radović, predstavilo se 12 novih polaznika, budućih pop pevača a u žiriju su bili: Saša Milošević Mare, menadžer Peđa Stojnić, Tamara Dragičević i Bojana Stamenov.\nPolaznici su pred svojim najbližima i ispred žirija pevali pesme po svom izboru a najbolji među njima su dobili besplatne naredne semestre, koje će takođe voditi „mentorka“ Aleksandra Radović. Aleksandra je kao pravi Deda Mraz podelila svakom đaku poklon koji je sama upakovala i pripremila za svakog đaka ponaosob.\nČlanovi žirija su pravično komentarisali svakog polaznika ali su na kraju večeri zaključili da su među njima neki novi pop klinci sa velikim potencijalom da se ostvare u svetu pop muzike.\nTema završne večeri bila je Božić, pa su se tako mogle čuti planetarno popularne božićne pesme. U publici su bili i neki od članova porodice Karić, kao i poznati glumac Nikola Đuričko, jer su među polaznicima u školi bili i njihovi najbliži.


25.07.2019. / 16:30\nSARAJEVO, Ukupan spoljni i unutrašnji dug Vlade Federacije BiH /FBiH/ iznosi 5,3 milijarde KM i niži je nego dug iz prethodnog kvartala za 2,13 odsto.\nSpoljni dug na kraju drugog kvartala 2019. godine iznosi 4,6 milijardi KM i niži je od duga u prethodnom kvartalu za 99,7 miliona KM ili za 2,11 odsto, saopštila je federalna Vlada, koja se na današnjoj sjednici u Sarajevu upoznala o drugom kvartalnom izvještaju o dugu.\nUkupan unutrašnji dug 30. juna iznosio je 684 miliona KM i u odnosu na prethodni kvartal niži je za 2,27 odsto ili 16 miliona KM.\nFederalna Vlada usvojila je izvještaj o zaduženju FBiH po osnovu emisije obveznica od 9. jula.\nPrema ovom izvještaju, FBiH je ponudila 30.000 obveznica nominalne vrijednosti 1.000 KM po obveznici, ukupno 30 miliona KM, s rokom dospijeća od 10 godina, putem metode višestruke cijene.\nUkupan iznos prikupljenih sredstava putem emisije obveznica je 29.860.785 KM i dospijevaju na naplatu 10. jula 2029. godine, a kompletnu emisiju otkupio je bankarski sektor.\nVlada FBiH je, po okončanom javnom konkursu, utvrdila listu korisnika i raspodjelu prihoda ostvarenih na osnovu naknada za priređivanje igara na sreću koji su pripali federalnom Ministarstvu razvoja, preduzetništva i zanata.\nOd dijela prihoda uplaćenih u budžet FBiH u 2018. godini iznos od 145.000 KM odobren je za finansiranje programa i projekata promocije tehničke kulture.\nNa današnjoj sjednici prihvaćen je izvještaj o izvršenoj reviziji verifikacije stare devizne štednje za 2018. godinu.\nProcijenjene obaveze FBiH po osnovu svih potraživanja iznose oko 1.150.000.000 KM, a tačan iznos biće utvrđen nakon postupka verifikacije potraživanja.\nFederalna Vlada prihvatila je izvještaj Ministarstva poljoprivrede, vodoprivrede i šumarstva o stanju poljoprivrede u FBiH za 2018. godinu, u kojem se navodi da su u Federaciji u periodu 2017/2018. godina za 7,5 odsto smanjene ukupne zasijane oranične površine u jesenjoj i proljećnoj sjetvi u odnosu na period 2016/2017.\nUkupna proizvodnja i ostvareni prinosi voća u 2018. godini, u odnosu na prethodnu, uvećani su gotovo kod svih vrsta, osim kajsije gdje je zabilježeno smanjenje za 42,7 odsto ostvarenih prinosa.\nUvećanje ukupne proizvodnje rezultat je uvećanja prosječnih prinosa po mjernoj jedinici, čemu su doprinijeli povoljni klimatski uslovi u pojedinim fenofazama razvoja u odnosu na 2017. godinu, navodi se u izvještaju.\nVlada je prihvatila i informaciju federalnog Ministarstva poljoprivrede, vodoprivrede i šumarstva o stanju u prehrambenoj industriji u FBiH u 2018. godini s pregledom uvoza i izvoza prehrambenih proizvoda u i iz Federacije, u kojem se navodi da je iskorištenost kapaciteta u blagom padu u 2018. godini u odnosu na prethodnu.\nProizvodnja prehrambenih proizvoda neznatno je manja, dok je proizvodnja pića neznatno povećana, a veliki pad je evidentan u proizvodnji duvanskih proizvoda, više od 30 posto, dok pad u proizvodnji cigareta iznosi čak 45 posto.\nVlada FBiH odobrila je izdvajanje 400.000 KM iz tekuće rezerve Vlade za 2019. godinu federalnom Ministarstvu unutrašnjih poslova za nabavku 300 kompleta uniformi za opremanje kadeta na Policijskoj akademiji. Srna\nTagovi: kvartalnospoljašnji dugunutrasnji dugvaznovlada fbih


Dokument je potpisan tokom posete predsednika Borisa Tadića Nemačkoj. Memorandum se odnosi na gradnju hidroelektrana na Dunavu, Velikoj Moravi i Drini, ukupne snage 3.000 megavata i vrednosti više od pet milijardi evra.\nMnogi će porediti ovaj Memorandum i međudržavni Sporazum o saradnji Srbije i Rusije u oblasti nafte i gasa, kojim je dogovorena prodaja 51 odsto akcija NIS-a. Sve ono što se prebacivalo bivšim vlastima sada se može reći i za sadašnju. A šta predviđa Memorandum?\nMilan Kovačević, konsultant za strana ulaganja, kaže da je sadašnja vlast povukla ovakav potez ohrabrena prodajom NIS-a ispod žita. „Teško je proceniti s ekonomske tačke da li je reč o povoljnom aranžmanu jer je sve urađeno bez javnosti, konkurencije, tendera“, objašnjava Kovačević. Šteta je, dodaje on, što se u čisto ekonomske stvari meša politika. Iz toga, navodi, obično ne izađe mnogo dobrog.


You are at:Home»Bosna i Hercegovina»Galić i Krešić razgovarali o stanju na bh. granici i situaciji s migrantima\nDirektor Granične policije BiH Zoran Galić u četvrtak se sastao s Mijom Krešićem, zamjenikom ministra sigurnosti BiH. Na sastanku, koji je održan u Glavnom uredu GPBiH, razgovarali su o aktualnom stanju na bh. granici i situaciji s ilegalnim migrantima, mjerama koje se poduzimaju na sprječavanju ilegalnih migracija, kao i problemima s kojima se policijski službenici susreću u svakodnevnom radu.\nNaglasio je da pripadnici ove policijske agencije daju svoj maksimum u borbi protiv ilegalnih migracija te da će to činiti i ubuduće, ali i da je, s obzirom na sve složenije stanje na granici, potrebna podrška drugih nadležnih organa u BiH, kao i međunarodnih organizacija, priopćeno je iz Granične policije BiH.


Rio Mare tunjevina u sosu tex-mex 160g limenka cena akcija Srbija\nRio Mare tunjevina u sosu tex-mex 160g limenka cene\nTrenutno nemamo slike za Rio Mare tunjevina u sosu tex-mex 160g limenka\nEPonuda nije internet prodavnica već Vam omogućava da brzo i lako nađete Rio Mare tunjevina u sosu tex-mex 160g limenka po najjeftinijoj ceni. Naš cilj je da kupci budu što bolje informisani o ponudi Rio Mare tunjevina u sosu tex-mex 160g limenka na tržištu Srbije. Vrlo lako nalazite željeni proizvod za kategoriju Tunjevina cene, ne morate da lutate od sajta do sajta za Rio Mare Tunjevina, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Rio Mare tunjevina u sosu tex-mex 160g limenka sa PRODAVCEM. EPonuda ne može da garantuje potpunu tačnost specifikacije i slika za Rio Mare tunjevina u sosu tex-mex 160g limenka. Pre kupovine, podatke za Rio Mare tunjevina u sosu tex-mex 160g limenka proverite na sajtu PROIZVOĐAČA.


Uhapšeni osumnjičeni za napad na novinare Vijesti i Dana\nCrnogorska policija saopćila je u petak da je privela dvojicu osumnjičenih za napad na novinare Vijesti i Dana u Pljevljima, kao i da su oni procesuirani Tužilaštvu.\nPolicija je saopćila da je identifikovala Gorana Čavića i Slavka Rončevića kao napadače na novinare.\n"Po izvršenoj identifikaciji, oni su pozvani i pristupili su u službene prostorije Područne jedinice Pljevlja, gdje su prikupljena obavještenja u svojstvu građana. Nakon uzimanja izjava, oni su procesuirani nadležnom tužilaštvu u skladu sa zakonom", navela je policija.\nIstovremeno, crnogorski premijer Igor Lukšić osudio je napad na dopisnike Vijesti i Dana iz Pljevalja, Gorana Malidžana i Božidara Jelovaca, koji su u četvrtak navečer napadnuti nakon tribine koalicije "Evropska Crna Gora" u tom gradu.\nOni su prvo verbalno napadnuti od pristalica vladajuće koalicije, koji su im upućivali prijeteće poruke, a potom je došlo i do fizičkih nasrtaja na novinare.\n"Apsolutno osuđujem svaki incident koji podrazumjeva napad na novinare i to sam više puta isticao, odnosno promovisao politiku koja treba da zaštiti slobodu medija. To što se desilo u Pljevljima je apsolutno neprihvatljivo i ne smije da se dešava", rekao je on.\nLukšić je kazao da su zlonamjerni i tendenciozni navodi da je na napad na novinare došlo nakon što je on na predizbornom skupu koalicije "Evropska Crna Gora" optužio Vijesti i Dane da su se stavili u službu opozicije.\n"Smatram da Vijesti i Dan nisu nezavisni dnevnici, već da su opozicioni dnevnici. Sloboda medija podrazumjeva i slobodu da se vi svrstate, ali nije fer i nije pošteno da građanima prodajete da ste nezavisni, a zapravo niste, nego ste vrlo svrstani", naveo je on.


''Partizan će snositi sankcije zbog derbija'' - sport1.ba\n''Partizan će snositi sankcije zbog derbija''\n18.12.2017 u 23:51\nJoš uvijek se ne stišava bura oko dešavanja na 156. Vječitom derbiju prethodne srijede na stadionu Partizana.\nDirektor Superlige Srbije, Vladimir Bulatović, rekao je da će Disciplinska komisija Fudbalskog saveza Srbije u četvrtak donijeti odluku o tome ko su odgovorni za organizacione i bezbjedosne propuste na 156. "vječitom derbiju" između Partizana i Crvene Zvezde (1:1).\n"Prikupili smo izvještaje. Urađen je formular koji mi pravimo posle svakog ligaškog kola gdje se utvrđuju prestupi svih aktera. U četvrtak će se sastati Disciplinska komisija koja će donijeti konačnu odluku", rekao je Bulatović za "Insajder", a prenosi Beta.\nNa pitanje novinara zbog čega već nisu izašli sa zvaničnim saopštenjem i odlukama povodom incidenata koje su prenosili mediji širom svijeta, s obzirom da su to činili tokom nekih prethodnih incidenata, Bulatović je naveo da je ovog puta situacija "atipična".\n"Ovo je u neku ruku atipična situacija. Komisija ima svoju dinamiku i na osnovu izvještaja koje dobiju oni će donijeti odluku. Svakako, jasno je da će Partizan kao organizator snositi određene sankcije. Ne bih da licitiram koje i kolike će kazne biti prije odluke Komisije, to bi bilo neozbiljno. Svakako da je ružna slika otišla u svijet", rekao je Bulatović.\nTokom prvog poluvremena "vječitog derbija", odigranog prošle srijede na stadionu Partizana, došlo je do velikih sukoba navijača na južnoj tribini, na kojoj su tradicionalno smještene pristalice crno-bijelih.\nSukob je trajao više od 10 minuta, a povrijeđeno je više od 20 osoba, dok ih je privedeno 26.\nFK Partizan Beograd Vladimir Bulatović\nU Partizanu ne mogu da se pomire sa remijem na derbiju\nMnogo pažnje sinoć je izazvala utakmica Partizana i Crvene zvezde


Skoro 6.000 ljudi zahteva čist vazduh - Društvo - Dnevni list Danas\nPočetna » Društvo » Skoro 6.000 ljudi zahteva čist vazduh\nInicijativa Nedavimo Beograd pokrenula peticiju da se uvedu konkretne mere protiv zagađenja u Srbiji\nSkoro 6.000 ljudi zahteva čist vazduh\nSkoro 6.000 građana i građanki potpisalo je peticiju Inicijative Nedavimo Beograd kojom se zahtevaju konkretne mere protiv zagađenja vazduha u Srbiji.\n1Piše: J. Diković 13. januara 2020. 12.21\nGradovi, poput Beograda, Novog Sada, Pančeva, Smedereva, Niša, Valjeva, sve češće se nalaze na vrhu liste najzagađenijih gradova sveta. Najviše potpisnika/ca peticije, koja je pokrenuta krajem oktobra prošle godine, je iz Beograda – preko 2.800 ljudi, a zatim slede Novi Sad, Kragujevac i Niš.\nInicijativa Nedavimo Beograd smatra da je neophodno radikalno poboljšanje javnog prevoza, masovno ozelenjavanje i pošumljavanje grada, promocija održive urbane mobilnosti, prelazak sa fosilnih goriva na obnovljive izvore energije, bolja kontrola industrijskih zagađivača, sistematsko praćenje i izveštavanje o zagađenju vazduha i odustajanje od svih štetnih projekata koji će dodatno zatrovati vazduh naših gradova, poput izgradnje spalionica.\n– Umesto bežanja od problema, što je jedini način kako se čelnici na lokalnom i nacionalnom nivou bave zagađenje, zahtevamo hitne i konkretne akcije kako bi se ovo katastrofalno stanje promenilo koje godišnje uzme preko 6.500 života u Srbiji – ističe za Danas Vladimir Radojičić iz Inicijative Nedavimo Beograd.\nMinistarstvo zaštite životne sredine od ovog meseca proverava da li su gradovi i opštine doneli planove za smanjenje aerozagađenja na svojim teritorijama, a procene su da će Srbiju smanjenje zagađenja vazduha koštati oko 2,4 milijarde evra, piše Blic, a prenosi FoNet. Predlozi za rešenje problema su zabrana uvoza polovnih automobila, po uzoru na Evropu, do kraja ove ili 2021. godine, kao i prelazak toplana na druge energente umesto uglja i mazuta. Ministarstvo je označilo i termokapacitete EPS kao zagađivača, jer su među deset evropskih termoelektrana koje koriste ugalj četiri srpske – Kostolac B, Nikola Tesla A, Nikola Tesla B i Kostolac A.\nPoslanik Nenad Božić iz Kragujevca tvrdi da je zagađenje vazduha u tom gradu „alarmantno“, dok nadležni u Gradskoj upravi uveravaju da je stanje „uobičajeno“ i da nema rizika po zdravlje građana, piše Beta. Božić objavljuje svakodnevno na svom Fejsbuk profilu podatke o 24-časovnoj vrednosti PM 2.5, čestica manjih od 2,5 mikrometara koje sadrže teške metale i kancerogene materije. One, nastaju kao posledica uticaja grejanja, saobraćaja i industrije.\nPodatke o vrednostima PM 2.5 u Kragujevcu, Božić „čita“ sa uređaja koje je sam nabavio i postavio na nekoliko lokacija u gradu. On je rekao da je stanje zabrinjavajuće jer je za deset dana januara samo jedan dan vrednost bila ispod granične vrednosti.\nOpasno i u Sarajevu\nU Sarajevu je prethodnih dana indeks kvaliteta vazduha okarakterisan kao opasan, pa su ozbiljne posledice moguće za celokupno stanovništvo, podaci su portala „Zrak.ekoakcija“. Indeks kvaliteta vazduha izmeren u Ilijašu iznosio je 256, Visokom 222, Jajcu 213 i Lukavcu 202 i okarakterisan je kao vrlo nezdrav, prenele su Vijesti.ba. Indeks kvaliteta vazduha od nula do 50 je dobar, od 51 do 100 umereno zagađen, od 101 do 150 nezdrav za osetljive grupe stanovništva, od 151 do 200 nezdrav, od 201 do 300 vrlo nezdrav i više od 300 opasan po zdravlje.\ninicijativa Ne davimo Beograd, vazduh, Zagađenje vazduhaBeograd, Sarajevo\n14. januara 2020. u 18.34\nDodajte i meme na spisak.


Njemačka: Evropa neće morati da gas plaća u rubljama – ASinfo Portal\nNjemačka: Evropa neće morati da gas plaća u rubljama\nNjemačka vlada saopštila je danas da je od Rusije dobila uvjeravanja da evropske kompanije neće Moskvi morati da plaćaju isporuke gasa u rubljama, javlja DW.\nRuski predsjednik Vladimir Putin rekao je u telefonskom razgovoru njemačkom kancelaru Olafu Šolcu da evropske kompanije mogu da nastave da gas plaćaju u evrima i dolarima, saopšteno je iz Šolcovog kabineta, kako je prenio DW.\nRojters javlja, pozivajući se na portparola njemačke vlade, da je Šolc poslije razgovora s Putinom izjavio da će Njemačka nastaviti da plaća ruski gas u evrima ili dolarima, kao i da je Putin prenio kancelaru Šolcu da se ništa neće promijeniti za evropske partnere uprkos planu da se plaća u rubljama.\nDW prenosi i saopštenje Kremlja poslije razgovora dvojice lidera u kojem se navodi da su se Šolc i Putin složili da eksperti dvije države nastave dalje diskusije o ovom pitanju.\nTAS S prenosi da je portparol njemačke Vlade Štefen Hebeštrajt poslije razgovora dvojice lidera saopštio da se Rusija slaže da joj evropski partneri gas plaćaju u evrima preko Gasprom banke, koja će ta plaćanja konvertovati u rublje.\nHebeštrajt je saopštio da je Putin Šolcu prenio da će Rusija prihvatati plaćanja iskljkučivo u evrima i da će, kao što je to i ranije bio slučaj, ta plaćanja biti transferisana na Gasprom banku.\nPortparol Kremlja Dmitrij Peskov rekao je danas novinarima da plaćanja u rubljama svakako neće stupiti na snagu počev od sutra, 31. marta, navodi TAS S.\n”Plaćanja i isporuke su dugačak proces.To ne znači da sve ono što će biti isporučeno sutra treba da do večeri bude plaćeno (u rubljama)””, naveo je Peskov, kako prenosi ruska agencija.\nSZO objavila ažurirani plan o kovidu 19 sa tri scenarija\nSrbija obilježava meso domaćeg porijekla


IVICA DAČIĆ: Poslednja sednica Saveta bezbednosti UN jedna od najpozitivnijih za Srbiju | Ekspres.net\nMinistar spoljnih poslova Ivica Dačić ocenio je da je jučerašnja sednica Saveta bezbednosti (SB) UN bila jedna od najpozitivnijih za Srbiju, budući da je postignut dogovor o dinamici održavanja sednica o Kosovu i da su sve članice SB jednoglasno osudile uvodjenje kosovskih taksi od 100 odsto na robu iz Srbije i Bosne i Hercegovine.\nDačić je ocenio da je veoma važno što je jednoglasno postignut dogovor svih članica SB UN da se više ne postavlja pitanje dinamike održavanja sednica o Kosovu, saopštilo je Ministarstvo spoljnih poslova.\n“Mislim da je veoma važno što smo jednoglasno postigli dogovor svih članica SB UN da se više ne postavlja pitanje dinamike u kojima će biti održavane sednice, jer to na kraju krajeva i nije zavisilo od Srbije. Nije Srbija odredila da se sednice održavaju na tri meseca, nego je generalni sekretar podnosio izveštaj na tri meseca”, naveo je Dačić.\nOn je kazao da je, pošto neke zapadne zemlje ne žele temu Kosova na sednicama SB UN, pretila opasnost da jučerašnja sednica uopšte ne bude održana i da bude uveden princip proceduralnog glasanja, bez prava veta, gde je za održavanje sednice potrebno devet glasova “za”, navodi se u saopštenju.\n“Time su se sticali uslovi da tema Kosova i Metohije više nikad i ne bude na sednici SB UN. U želji da predupredimo takav razvoj situacije i u želji da se tema o KiM zadrži na agendi SB, dogovorili smo da ove godine budu tri sednice posvećene izveštaju generalnog sekretara, s mogućnošću sazivanja vanrednih zasedanja zbog pozitivnih ili negativnih dogadjaja”, rekao je šef srpske diplomatije.\nOn je naveo da je dogovoreno da u 2020. godini budu dve sednice posvećene Kosovu, a da se dinamika potom smanjuje ako dodje do pozitivnog razvoja situacije, dodaje se u saopštenju.\n“Za Srbiju je najbitnije da se ta tema nalazi na dnevnom redu”, kazao je Dačić.\nOn je zahvalio Ekvatorijalnoj Gvineji, predsedavajućoj SB, jer se, kako je rekao, ponašala principijelno, iako je reč o maloj zemlji.\n“Želim da poručim svima u Srbiji da u njoj imamo velikog prijatelja”, rekao je srpski ministar.\nDačić je rekao i da ga posebno raduje što se osuda kosovskih taksi nije čula samo od predstavnika zemalja koje nisu priznale Kosovo – Rusije, Kine, Indonezije, Ekvatorijalne Gvineje i Južnoafričke Republike, već i od ostalih članica SB UN, navodi se u saopštenju.\nSAD su pozvale na momentalno ukidanje takse, Nemačka je navela da su one apsolutno suprotne evropskim vrednostima, a u osudi taksi izuzetno oštre su bile i Belgija, Poljska i Obala Slonovače, rekao je Dačić.\nOn je ocenio da je ambasadorka Kosova u SAD Vljora Čitaku “posebno iziritirala članove SB UN nazivajući sednice (o Kosovu) predstavom i farsom”.\n“Na to su reagovali mnogi članovi SB UN. Mislim da su predstavnici Prištine dobili veoma jasno upozorenje da takse moraju odmah biti ukinute”, kazao je šef srpske diplomatije.\nTags ivica dacicSavet bezebednostisednicasrbijaUN\nPALMI SE NA SEDNICI SOCIJALISTA UKAZAO JOSIP BROZ: Dačić je drugi Tito u Srbiji PACOLI OPTUŽUJE: Dačić Burundiju nudio oružje u zamenu za povlačenje priznanja Kosova IVICA DAČIĆ: Odlučite! Da li ste nam prijatelji ili radite protiv Srbije DAČIĆ O NESTANKU NOVINARA STEFANA CVETKOVIĆA: To je deo političke borbe koja ne dolazi samo iznutra, cilj je destabilizovati Srbiju


UMEREN NAPREDAK SRBIJE - Glas Podrinja\nU odnosu na prošlu godinu, Srbija je, po pitanju Indeksa globalne konkurentnosti, popravila svoj položaj za četiri mesta, te se nalazi na 90. mestu u konkurenciji 138 država. Uprkos napretku, činjenica je da je od svih zemalja u regionu samo Bosna i Hercegovina lošije rangirana\nPrema vrednosti Indeksa globalne konkurentnosti, u 2016. godini Srbija je plasirana bolje jedino od Bosne i Hercegovine koja zauzima 107. poziciju na rang listi Svetskog ekonomoskog foruma. Od ostalih zemalja iz okruženja, Albanija koja je prošle godine bila za jedno mesto bolje rangirana od Srbije, danas se nalazi na 80. mestu. Bolje rezultate u odnosu na prošlu godinu ostvarile su Hrvatska (74), Bugarska (50) i Slovenija (56), dok su preostale zemlje zabeležile pad: Makedonija (68) , Rumunija (62) i Crna Gora, koja je nakon prošlogodišnjeg 70. sada zauzela 82. mesto na listi. Prva tri mesta na listi zadržale su Švajcarska, Singapur i SAD, a najmanje konkurentan u svetu je Jemen, na 138. mestu liste. Istraživač Fondacije za razvoj ekonomske nauke Svetozar Tanasković, asistent na Ekonomskom fakultetu Univerziteta u Beogradu, koji je u Šapcu završio osnovnu i srednju školu, navodi da je otpočinjanje reformi pozitivno uticalo na konkurentsku poziciju Srbije na globalnoj lestvici, ali da je potrebno da one budu nastavljene i ubrzane jer je Srbija i dalje među lošije rangiranim zemljama.\n- Na Indeks globalne konkurentnosti utiče niz pokazatelja, u koje se, između ostalih, ubrajaju institucije, infrastruktura, tržišta rada i dobara, makroekonomsko okruženje, tehnološka osposobljenost i obrazovanje. U gotovo svim parametrima evidentiran je napredak, najviše kada je u pitanju makroekonomsko okruženje, gde je Srbija popravila položaj za 22 mesta. Lošiji rezultat u odnosu na prošlu godinu, za 19 mesta, ostvaren je u oblasti tehnološke osposobljenosti, ali to se može pripisati i metodologiji koju su koristili stručnjaci Svetskog ekonomskog foruma. Srpski privrednici koji su učestvovali u anketi, na osnovu koje su dobijeni rezultati, kao pozitivne promene u poslednjih godinu dana, navode jednostavnije procedure za dobijanje kredita, odnosno više mogućnosti za prikupljanje kapitala za nove preduzetničke poduhvate, navodi Tanasković.\nDirektorka Fondacije za razvoj ekonomske nauke Jelena Žarković Rakić ističe da privrednici u Srbiji ukazuju da su poreske stope i doprinosi na zarade jedna od prepreka za bolje poslovanje, zatim neefikasnost državne birokratije, nestabilni propisi i pristup izvorima finansiranja. Ona smatra da postoje primeri zemalja gde je smanjeno oporezivanje rada, a u tom slučaju umanjeni budžetski prihodi mogu da se nadomeste progresivnim porezima na zarade.\nGledano prema kriterijumima za ocenu konkurentnosti, Srbija je po zdravstvu i osnovnom obrazovanju 53. u svetu, po visokom obrazovanju i obukama 69, a po infrastrukturi 74. Međutim, prema podindeksu „inovacije i faktori sofisticiranosti“, Srbija je među poslednjima sa 120. mestom u svetu, odnosno na 125. mestu po sofisticiranosti biznisa i na 108. po inovacijama.


Tradicionalno prijateljstvo Srbije i Malija : Nadlanu.com\nTradicionalno prijateljstvo Srbije i Malija\nBEOGRAD, 21. maja 2010. (Beta) - Predsednica Skupštine Srbije Slavica Đukić Dejanović i ministar spoljnih poslova Malija Moktar Uan zauzeli su se u petak za unapređenje odnosa dve države, saopštio je srpski parlament.\nKako je saopšteno iz Skupštine Srbije, oni su ocenili da tradicionalno prijateljstvo dve države, "dugo skoro 50 godina, predstavlja podsticaj unapređenju bilateralnih odnosa Malija i Srbije na političkom i na ekonomskom planu". Obostrano je izražena želja da se ostvari što šira parlamentarna saradnja.\nPredsednica parlamenta je posebno zahvalila gostu na "izuzetno principijelnom stavu u vezi sa teritorijalnim integritetom i suverenitetom Srbije".\n"Istaknuto je da će mišljenje Međunarodnog suda pravde dati mogućnosti i povoda za otvaranje dijaloga koji bi trebalo da donese rešenje u vezi sa Kosovom i Metohijom, koje bi se baziralo na Rezoluciji 1244 Saveta bezbednosti, međunarodnom pravu i prinicipima Povelje UN", navodi se u saopštenju.


Francuski ugostitelji zgroženi zakonom o hrani\nBeta\t 4. januara 2016. 15:20\nFrancuski restorani biće u zakonskoj obavezi da gostima koji to žele obezbede “dogi beg”, pakovanje nepojedene hrane i nepopijenog pića u restoranima, preneli su danas francuski mediji.\nPrema novom zakonu francuski ugostitelji koji su dugo smatrali “dogi beg” pakovanje hrane uvredom trpezarijskog bontona, moraće da omoguće svojim gostima da ponesu hranu koju su platili.\nNovi zakon stupio je na snagu 1. januara, deo je kampanje za smanjenje količine hrane koja se svake godine baci u Francuskoj. Samo iz francuskih restorana godišnje se baci više od milion tona nepojedene hrane, saopštile su francuske vlasti.\nVlada je 2013. godine pokrenula inicijativu za smanjivanje rasipanja hrane za 50 odsto do 2025. godine.\nMedjutim, naterati prosečan francuski restoran da gostima pakuje nepojedene ostatke burgonske govedine ili petla u vinu biće veliki izazov.\nPakovanje nepojedene hrane iz restorana uobičajna je pojava širom sveta, posebno u SAD, ali ovaj manir izrazito je nepopularan u Francuskoj.\nFrancuzi čak nemaju ni sopstvenu reč za ovakvo pakovanje hrane, već ga nazivaju “le dogi beg”, navode francuski mediji.\nIstraživanje regionalne vlade, sprovedeno 2014. godine pokazalo je kako 75 odsto Francuza smatra ideju o “dogi begu” zanimljivom, dok je 70 odsto ispitanika tvrdilo da nema nameru da nosi ostatke hrane iz restorana.


Izlaganje PPV i MSP Dačića na konferenciji RSS u Bukureštu\nIstupanje PPV i MSP R. Srbije Ivice Dačića na godišnjem sastanku Regionalnog Saveta za Saradnju u Bukureštu 19. juna 2014. godine.\nDozvolite mi da se na početku zahvalim našim domaćinima na organizaciji ovog važnog sastanka i na njihovoj izuzetnoj gostoljubivosti.\nVeliko mi je zadovoljstvo što sam u prilici da danas sa vama učestvujem u razmeni mišljenja o aktuelnoj političkoj situaciji i perspektivama regiona na planu evropskih integracija.\nVerujem da ćete se složiti sa mnom da su u tom pogledu ostvareni vidljivi rezultati ali i da se pred svima nama još uvek nalaze i brojni izazovi.\nDozvolite mi i da vas podsetim da je regionalna saradnja jedan od glavnih prioriteta naše spoljne politike i da R. Srbija ostaje dosledna i snažno opredeljena za razvijanje sveobuhvatnih odnosa kako sa neposrednim susedima, tako i sa svim državama u regionu JIE. Srbija se kontinuirano zalaže i za intenziviranje svih oblika regionalne saradnje, koji bi doprineli stabilnosti regiona i njegovoj evropskoj integraciji i međunarodnoj afirmaciji. Ovo potvrđuje i činjenica da je, nakon formiranja nove Vlade R. Srbije, prva poseta predsednika Vlade bila upravo Bosni i Hercegovini.\nProaktivan pristup R. Srbije razvoju dobrosusedskih odnosa i regionalne saradnje prepoznat je i od strane Evropske unije što se posebno ogleda u odluci Evropskog saveta da otvori pregovore o pristupanju R. Srbije Evropskoj uniji, što predstavlja veliki korak u pravcu ostvarivanja strateškog cilja R. Srbije, a to je punopravno članstvo u Evropskoj uniji.\nMeđu građanima R. Srbije postoji svest da nam tek predstoji složen i težak period sprovođenja neophodnih reformi, ali isto tako mogu sa zadovoljstvom da konstatujem i da je R. Srbija napravila veliki napredak u brojnim, veoma značajnim oblastima, poput borbe protiv korupcije i organizovanog kriminala, kao i na planu unapređivanja ljudskih i manjinskih prava.\nPosebno bih želeo da istaknem značaj Procesa saradnje u jugoistočnoj Evropi i Regionalnog saveta za saradnju i njihov doprinos promovisanju i unapređenju međusobnog dijaloga na svim nivoima i u svim oblastima od zajedničkog interesa za region. Takođe, R. Srbija posebno pozdravlja rezultate koje je postigao Regionalni savet za saradnju u prethodnom periodu, uz značajnu ulogu i zalaganje generalnog sekretara RSS gospodina Gorana Svilanovića.\nR. Srbija veoma ceni ulogu RSS u promovisanju i sprovođenju projektno-orijentisane saradnje u oblastima od zajedničkog, regionalnog interesa. Uveren sam da je regionalna saradnja, orijentisana ka konkretnim projektima, ključ ostvarivanja ekonomskih i političkih prioriteta u regionu. Takođe, želeo bih da istaknem da je dinamika regionalne ekonomske saradnje, koja je od ključnog značaja za stabilnost i prosperitet Zapadnog Balkana, dobila na intenzitetu usvajanjem i početkom sprovođenja Strategije i radnog programa RSS 2014-2016 i, posebno, Strategije RSS za JIE 2020.\nR. Srbija podržava sva nastojanja koja idu u pravcu postizanja integrisanog, sveobuhvatnog i održivog ekonomskog rasta u regionu do 2020. godine i izražava nadu da će sprovođenjem Strategije RSS za JIE 2020 biti otvorene nove mogućnosti za povezivanja regionalnih inicijativa sa aktivnostima EU i, između ostalog, olakšan pristup višekorisničkom Instrumentu za pretpristupnu pomoć (IPA) i drugim zainteresovanim donatorima.\nStrategija za JIE 2020 nam upravo ukazuje da čitav region mora zajednički da se suoči sa pitanjima koja su od ključnog značaja za svaku zemlju ponaosob, a to su ekonomski rast i kreiranje novih radnih mesta. Ostvarivanje tako značajnih zadataka svakako nije moguće bez međusobne saradnje na regionalnom nivou, i nadam se da će upravo ovi ambiciozni ciljevi Strategije za JIE 2020 doprineti čvršćem povezivanju zemalja regiona i daljem napretku ka ostvarivanju zacrtanih zadataka ove Strategije.\nIskoristio bih ovu priliku i da izrazim nadu da će uskoro biti okončana procedura potpisivanja Sporazuma o zemlji domaćinu u okviru Inicijative za reformu obrazovanja u jugoistočnoj Evropi i da će, kada najzad i jedina preostala država koja to nije učinila potpiše ovaj Sporazum, započeti novo poglavlje saradnje koje će biti od velikog značaja za podizanje kvaliteta obrazovanja budućih naraštaja u regionu.\nDopustite mi da na kraju izlaganja zaključim da će budućnost regionalne saradnje, pa samim tim i Regionalnog saveta za saradnju, zavisiti prevashodno od angažovanja svih aktera u regionu na produbljivanju međusobne saradnje na svim nivoima, što je jedini način za postizanje napretka i ostvarivanje postavljenih ciljeva.\nTakođe, želeo bih da podvučem da je u prethodnom periodu Regionalni savet za saradnju bio veoma bitan i aktivan učesnik u pozitivnim dešavanjima u regionu i da ponovim da će R. Srbija nastaviti da pruža snažnu podršku radu RSS i u narednom periodu.\nKljučne reči: Rumunija Ivica Dačić


BEOGRAD – Inicijativa Otvoreni Balkan treba da zadrži ljude ovde i doprinese razvoju regiona, izjavila je danas potpredsednica Vlade Zorana Mihajlović.\n“Verujem da ovakve konferencije i podrška Otvorenom Balkanu za Srbiju i svaku zemlju koja je unutar tog procesa, a to su još Albanija i Severna Makedonija, ali i svaku zemlju koja razmišlja da bude deo ove inicijative, može da donese dobro celom regionu, rekla je Mihajlovićeva u Skupštini Srbije, na otvaranju konferencije “Otvoreni Balkan – Put ka stabilizaciji, saradnji i prosperitetu regiona”.\n“Uklanjanje fizičkih barijera, ali pre svega nefizičkih barijera jeste uslov privrednog razvoja svih naših država. Mi moramo da se povezujemo ukoliko zaista hoćemo da učinimo sve što možemo da naši ljudi ostanu ovde da žive. Statistika pokazuje da samo u toku jedne godine preko 100.000 ljudi iz naše tri države ode da živi u neke druge države”, naglasila je Mihajlovićeva.\nIstakla je da ovakve inicijative mogu da dovedu do toga da budu stvoreni dovoljno dobri uslovi da ljudi ostanu i da privreda dobro funkcioniše.\n“Kongres srpsko-američkog prijateljstvo je želeo da pošalje poruku da su dobrodošli svi koji žele da podrže ovu inicijativu. Svi građani i privrednici koji žele da ova inicijativa zaživi i da imaju korist od Otvorenog Balkana. Verujem da smo mi države koje su za otvorena demokratska društva i u tom smislu inicijativa Otvoreni Balkan će nam doprineti da se razvijamo”, rekla je Mihajlovićeva.\nGodfri: Otvoreni Balkan presudan za evropsku budućnost celog regiona\nSAD daju punu podršku stalnim naporima regiona u pravcu privredne koordinacije i integracije, izjavio je danas američki ambasador Entoni Godfri i istakao da je cilj inicijative Otvoreni Balkan, koja se zalaže za slobodan protok ljudi, roba, kapitala i usluga, presudan za evropsku budućnost Srbije i celog regiona.\n“Da bi Otvoreni Balkan dostigao svoj puni potencijal, čitav region mora biti uključen. On takođe treba da bude komplementaran sa Berlinskim procesom koji i dalje uživa našu punu podršku”, rekao je Godfri na konferenciji za novinare u Skupštini Srbije.\nOn je naveo da će ekonomska integracija suseda brzo doneti korist građanima regiona, a ne samo apstraktne ciljeve.\n“To znači veće plate i jeftinije proizvode”, rekao je Godfri.\nAmbasador je kazao da SAD veruju da će Otvoreni Balkan pomoći da se sprovedu teške, ali suštinske reforme za konačno pristupanje Evropskoj uniji.\nNarodni poslanik i osnivač Kongresa srpsko-američkog prijateljstva Vladimir Marinković. izrazio je zadovoljstvo što je Narodna skupština danas domaćin konferencije “Otvoreni Balkan” i istakao da će Narodna skupština po pitanju te inicijative biti brza i dinamična u donošenju zakonskih regulativa kako bi inicijativa što pre zaživela.\nIstakao je da će Narodna skupština Srbije maksimalno podržati ono što se dogovore tri vlade u regionu, s obzirom da će to, kako kaže, dati konotaciju toj inicijativi i uticati na kvalitetniji život građana u celom regionu.\nMarinković je naveo da će na današnjoj konferenciji, pored premijera Albanije Edija Rame, onlajn govoriti i vicepremijer Severne Makedonije Nikola Dimtrov, specijalni izaslanik za Balkan Gabrijel Eskobar, predstavnici biznis zajednice, velike strane i domaće kompanije.\nNavodi i da će tokom današnje konferencije agencija Faktor plus predstaviti regionalno istraživanje koje je sprovela u Srbiji, Albaniji i Severnoj Makedoniji po pitanju ove inicijative.\nMarinković je zahvalio američkim prijateljima, posebno ambasadoru SAD u Srbiji Entoniju Godfriju, što podržavaju inicijativu Otvoreni Balkan i vrstu saradnje koja podrazumeva slobodan protok robe, usluga, ljudi i kapitala.\n← Pri kraju radovi na izgradnji pružnog prelaza u Batajnici\nPREDSEDNIK SRBIJE O INFRASTRUKTURNIM PROJEKTIMA: U Srbiji se trenutno gradi devet auto-puteva i brzih saobraćajnica →\n04/09/2021 04/09/2021 admin 0\nZDRAVLJE BITAN STUB SVAKE DRŽAVE: Vučić iz Maname – Ne možemo da se merimo sa Kinom i Indijom ali prestizaćemo mnoge


Razvijena mobilna aplikacija za angažovanje sezonskih radnika – Portal NAŠE SELO\nNALED i Poreska uprava razvili su aplikaciju za angažovanje sezonskih radnika u poljoprivredi putem “pametnih” telefona. Prvi put u Srbiji omogućeno je radno angažovanje preko mobilne aplikacije i to je ujedno i prva potpuno operativna mobilna aplikacija za jedan servis javne uprave, saopšteno je iz NALED-a.\nKreirana je u okviru projekta “Povećanje prilika za zapošljavanje sezonskih radnika”, koji NALED realizuje uz podršku Nemačke razvojne saradnje – GIZ Otvorenog regionalnog fonda za modernizaciju opštinskih usluga.\nPored portala www.sezonskiradnici.gov.rs, poslodavci će sada imati još jedan efikasan alat za registraciju sezonaca, a radnici mogućnost da na telefonu provere da li su prijavljeni.\n“Mobilna aplikacija učiniće pojednostavljenu proceduru angažovanja još pristupačnijom jer su istraživanja pokazala da dve trećine korisnika prednost daje aplikacijama u odnosu na veb portale kao ugodnijim za korišćenje, a tri od četiri korisnika internetu najčešće pristupa preko telefona”, kaže Vladimir Čupić, predsednik Saveza za hranu i poljoprivredu NALED-a i direktor predstavništva Atlantic grupe za Srbiju.\nDodaje da zato od aplikacije “Sezonski radnici” očekuju da poveća broj poslodavaca koji u svega nekoliko klikova, unosom JMBG-a, datuma kada će radnik raditi i odabirom vrste posla, na legalan način mogu da obezbede pomoć u poljoprivrednim radovima. “Za prva tri meseca primene pojednostavljenu proceduru već je koristilo 70 poslodavaca”, naveo je Čupić.\nSezonci su dosad angažovani u 95 gradova i opština širom Srbije, najviše u Vojvodini. Zbog sezonskog karaktera posla, najčešće su bili angažovani na orezivanju, kao i na poslovima koji su vezani za čišćenje, sortiranje, pakovanje i skladištenje poljoprivrednih proizvoda.\nInteresantno je da je među 70 poslodavaca, sezonce angažovalo i 17 fizičkih lica. Pomoć u korišćenju aplikacije i portala, poslodavci i sezonski radnici mogu da potraže u servisnim centrima koji su dosad formirane u 83 lokalne samouprave. Njihovo uspostavljanje i obuku zaposlenih sprovodi NALED u okviru istog projekta.\nSamo u martu organizovano je 30 obuka, na kojima je učestvovalo 604 zaposlena u lokalnim samoupravama i poslodavaca i nove obuke su planirane do uspostavljanja svih predviđenih servisnih centara.\nMobilna aplikacija “Sezonski radnici” od 1. aprila dostupna je za preuzimanje na Google play store-u, a uskoro će biti na raspolaganju i vlasnicima telefona sa IOS operativnim sistemom, navodi se u saopštenju.\nPosted on July 27, 2020 July 30, 2020 Author Sonja Cvetković\n26. jula 2020. Da smo realizovali sve projekte navodnjavanja unazad deset godina, da smo se držali napisanih dokumenata na koje smo spiskali ozbiljne novce i da smo potrošili sve milione iz budžeta i stranih kredita koji su nam, kako su nam tvrdili, bili na raspolaganju, danas bismo zalivali svaki pedalj zemlje u Srbiji a sisteme […]\nSačuvajmo stare zanate uz podršku ministarstva poljoprivrede\nPosted on October 19, 2021 October 29, 2021 Author Sonja Cvetković\nMinistarstvo poljoprivrede šumarstva i vodoprivrede je raspisalo konkurs za podsticaje za unapređenje ekonomskih aktivnosti na selu kroz podršku nepoljoprivrednim aktivnostima u sektorima ruralnog i lovnog turizma, kao i u sektoru starih i umetničkih zanata, odnosno domaće radinosti. Pravo na korišćenje ovih podsticaja imaju fizička lica, nosioci registrovanog komercijalnog porodičnog poljoprivrednog gazdinstva, preduzetnici, mikro i mala […]\nAktuelni tretmani ječma\nZahtev za premiju za mleko validan bez potpisa isporučioca\nPosted on April 24, 2020 May 6, 2020 Author Sonja Cvetković\nDržava priprema novi paket mera za pomoć privredi\nPosted on March 8, 2022 March 12, 2022 Author Sonja Cvetković


Početna Đački Vukov sabor\nU organizaciji Centra za kulturu "Vuk Karadžić" od 19. do 23. maja u Tršiću i Loznici biće održan 39. đački Vukov sabor.\nNa dan svečanog otvaranja manifestacije, u Vukovom domu kulture solistički koncert održaće Lozničanin Momir Novaković, omladinski svetski prvak u sviranju na harmonici, koji se ovih dana upisao na Konzervatorijum Lugano u Švajcarskoj. Tokom saborskih dana ređaće se programi poput etnoradionice u Tršiću, radionice za negovanje ćiriličnog pisma, kao i likovna radionica i škola šaha.\n- Na 39. đačkom Vukovom saboru učestvovaće deca sa juga Srbije, iz Preševa i Bujanovca, koji će izvesti program pod nazivom "Ti i ja smo mi", isti onaj koji su izvodili u Sava centru u Beogradu. Organizator je kancelarija za jug Srbije, čiji će koordinatori 21. maja, zajedno sa Milanom Markovićem, ministrom za državnu upravu i lokalnu samoupravu, biti gosti Tršića i saborovanja, najavljuje Dajana Đedović, direktor Centra za kulturu "Vuk Karadžić".\nOna podseća da ni ove godine neće izostati defile učesnika ulicama Loznice, kao ni koncert folklornih ansambala i izložba radova nastalih tokom likovne radionice.\nTradicionalno će u Tršiću biti održano republičko takmičenje iz srpskog jezika i jezičke kulture za osnovce i srednjoškolce, dok će gosti centralnog programa na saborištu 22. maja biti glumci beogradskog pozorišta "Boško Buha" koji će izvesti predstavu "Plavi zec" po motivima pesme Dušana Radovića, u režiji Staše Koprivice. Organizovaćemo i predstavljanje književne nagrade "Politikinog zabavnika", a deca iz Gradiške (Republika Srpska), članovi Ogranka Vukove zadužbine predstaviće "Danicu za mlade" ispred Vukove spomen-kuće.


Promocija i potpisivanje: Vasil Hadžimanov Band - LookerWeekly.com magazin\n· 21/06/2016 ·1 min read\nPromocija i potpisivanje najnovijeg albuma, licencnog izdanja “Alive”, Vasil Hadžimanov Band-a, kao i mini koncert i svečani koktel održaće se 21. juna, u 14 časova, u prostorijama Muzičke kuće Metropolis, Makedonska 21.\nAlbum “ALIVE” sadrži autorske kompozicije Vasila Hadžimanova, Branka Trijića i Miroslava Tovirca, kao i kompozicije koje su zajedničko autorsko delo celog benda. Muzički producenti ovog izdanja bili su Alen Hadži-Stefanov iz Makedonije i Mark Wingfield iz Sjedinjenih Država. U javnosti se pojavio pod etiketom američke izdavačke kuće MoonJune Records, a sada se, za Srbiju i region, pojavljuje i kao licencno izdanje pod etiketom muzičke kuće Metropolis Music iz Beograda.\nOvaj album uspeo je da osvoji i publiku i muzičke kritičare na međunarodnom nivou, te već do sada broji više od 30 objavljenih recenzija, među kojima su i engleski The Guardian i čuveni američki muzički magazin DownBeat . Više o najnovijem albumu, bendu i recenzijama možete pronaći na oficijalnoj strani Vasil Hadžimanov Band-a.\nTop topova za Srpsku


PSŽ 'otima' Kabaja Arsenalu - Sportske.net\nPSŽ 'otima' Kabaja Arsenalu\nPari Sen Žermen se ozbiljno uključio u trku za dovođenje igrača Njukasla Johana Kabaja.\nPrema pisanju francuskih medija Parižani su izdvojili 17 miliona evra za francuskog reprezentativca.\nArsenal se ovih dana spominjao kao klub u kojem bi Kabaj mogao da nastavi svoju karijeru ali Venger kao po običaju okleva kada su dolasci nekog fudbalera u pitanju.\nKoliko Loran Blan ceni fudbalske kvalitete ovog fudbalera, govori i informacija francuskih medija, koji se objavili vest da je Blan prisustvovao sastanku upravnog odbora kluba i molio čelnike Parižana da dovedu Kabajea pre isteka prelaznog roka.\nPSŽ je u prednosti u odnosu na Arsenal kada je dolazak Kabaja u pitanju, pošto je ponuda "Tobdžija" za 2 miliona evra manja od one koju daju čelnici pariskog kluba.\nPrelazni rok u Engleskoj traje do 1. septembra, a da li će PSŽ dovesti ovog fudbalera videćemo u narednim danima.


Za dvе godinе od Bеograda do Novog Sada za pola sata | Ministarstvo građevinarstva, saobraćaja i infrastrukture\nPočetak > Aktuelnosti > Vesti > Za dvе godinе od Bеograda do Novog Sada za pola sata\nZa dvе godinе od Bеograda do Novog Sada za pola sata\n09.10.2015. - 16:42\nIzmеnе zakona o žеlеznici prouzrokovalе su danas dеbatu u Skupštini Srbijе o stanju u Žеlеznicama, koju jе "zaokružila" potprеdsеdnica vladе i rеsorna ministarka prof. dr Zorana Mihajlović najavom da ćе vlast tako srеditi žеlеznički saobraćaj da ćе sе za dvе godinе od Bеograda do Novog Sada putovati 30 minuta.\nMinistarka građеvinarstva, saobraćaja i infrastrukturе Mihajlović jе rеkla da jе SNS 2013. godinе zatеkla prugе na kojima su vozovi išli brzinom manjom od 30 kilomеtara na čas, navodеći da jе 1884. godinе, kada jе napravljеna prva pruga od Bеograda do Niša, prosеčna bržina bila 40 kilomеtara na sat.\nMihajlović, jе navеla da jе bolji kvalitеt žеlеzničkе infrastrukturе potvrđеn u izvеštaju o konkurеtnosti Svеtskog еkonomskog foruma, prеma kojеm Srbija danas zauzima za 12 mеsta višu poziciju nеgo 2012. godinе. Dodala jе i da jе za godinu i po dana završеna prva faza rеformisanja Žеlеznica Srbijе.


Cetvrtak , 2018-03-08 | 11:10:20\nTrener fudbalera Radničkog iz Niša Boban Dmitrović rekao je danas da je deset utakmica bez poraza njegove ekipe jasan pokazatelj da je tim, stručni štab i ceo kolektiv pronašao "žicu" uspeha.\nFudbaleri Radničkog napravili su juče još jedan važan korak u borbi za plasman u kvalifikacije za Ligu Evrope.\nNišlije su u 26. kolu Super lige Srbije pobedile Javor u Ivanjici sa 3:1, upisale osmu pobedu na poslednjih devet mečeva u prvenstvu, materijalizovale tri boda osvojena protiv Partizana i iskoristile kikseve direktnih rivala, te se učvrstile na trećoj poziciji sa 49 bodova.\n"Nakon one 'oranice' protiv Partizana, u Ivanjici nas je dočekao još teži teren i onemogućio nas da sprovedemo u delo sve taktičke zamisli. Bili smo prinudjeni da improvizujemo i pokušavamo dugim loptama, a najvažnije je da smo iskoristili ukazane šanse i da se vraćamo sa tri boda", rekao je Dmitrović agenciji Beta.\nOn je istakao da je zadovoljan pobedom, ali da se nada da će njegova ekipa uskoro dobiti priliku da prikaže "lepršaviji" fudbal.\n"Mi znamo šta nam je cilj i čvrsto grabimo ka njemu. Ostali rezultati nas ne isteresuju, gledamo samo nas i već od večeras krećemo u pripremu meča sa Spartakom, koji nam je mnogo bitan", dodao je on.\nDmitrović je na četiri meča u samostalnoj karijeri upisao tri pobede, ali je svestan da će morati da nastavi seriju kako bi Radnički odveo do zacrtanog cilja.\n"Naš plan je bio da pobedimo u prva dva kola i u Ivanjici, a da s Partizanom odigramo najbolje što možemo. Da me je neko pitao da li bih više voleo ovakav scenario, naravno, jer pobeda protiv šampiona uvek prija. Deset utakmica bez poraza jasan je pokazatelj da je tim, stručni štab i ceo kolektiv pronašao 'žicu' uspeha. Pobeda nad crno-belima treba da nam bude motiv za dalji rad, ali se isto tako nadam da će duel s Borcem biti reper kako ne treba da ulazimo u utakmicu", rekao je on.\nTrener Radničkog je istakao da je sada najbitnija naredna utakmica, protiv Spartaka.\n"Svi nas tapšu i veličaju, ali je sve prolazno, pa i ovi uspesi. Najbitnija je sledeća utakmica, a to je Spartak. Smatram da je to možda i ključni meč u sezoni, jer bi eventualna pobeda mogla puno da nam donese", rekao je Dmitrović.\nOn je naveo da je zahvalan prvom čoveku Radničkog Ivici Tončevu na ukazanom poverenju.\n"Verovao je u mene od prvog dana, dao mi je odrešene ruke i do sada je sve funkcionisalo kako treba, a nadam se da će tako biti i u narednom periodu. Svi smo ovde s istim zadatkom, da vratimo Radnički na mesto koje mu pripada u srpskom fudbalu. Moram da naglasim i ulogu mog stručnog štaba, jer bez tih ljudi ne bismo bili tu gde jesmo. Mi iz stručnog štaba i igrači činimo jednu homogenu celinu, koja je uvek na istim talasnim dužinama. Šta jedan od nas misli, misle i ostali, a to je recept za uspeh", zaključio je trener niške ekipe.\nRadnički će ugostiti Spartak u nedelju od 16.00.


NVO: Nezadovoljstvo zbog zastoja evropskih integracija Srbije u 2020. - Društvo - Dnevni list Danas\nPočetna » Društvo » NVO: Nezadovoljstvo zbog zastoja evropskih integracija Srbije u 2020.\nDanas Online16.12.2020. 21:25\nGrupa nevladinih organizacija i medija izrazila je večeras nezadovoljstvo „izostankom reformi“ koje je Vlada Srbije prihvatila da sprovede u procesu pristupanja EU.\nKako navode nezadovoljni su pogoršanjem poštovanja demokratskih principa i vladavine prava, prisustvom govora mržnje i porastom nasilja nad pojedincima, novinarima, medijima, političkim neistomišljenicima i organizacijama civilnog društva koji na osnovu prava koja im garantuju Ustav i zakoni Srbije, iznose kritička viđenja rada i rezultata državnih institucija i organa.\n„Godina za nama ostaće zabeležena po najvećem globalnom izazovu sa kojim se suočila naša generacija. Pandemija Kovid-19 je na okrutan način pokazala koliko smo ranjivi, koje su granice sposobnosti vlasti i poverenja građana u institucije. Neozbiljnost iskazana u inicijalnoj fazi pandemije, neodgovornost u periodu izbora, nesrazmerna upotreba sile nad građanima koji su protestvovali u julu, napadi na neistomišljenike, organizacije civilnog društva i medije, dovela je do gubitka poverenja koje može imati ozbiljne posledice po društvo i živote građana. Pandemija je ogolila nefunkcionalnost političkog poretka, a rezultati Vlade Srbije u 2020. godini u ključnim oblastima za napredak u procesu pristupanja EU, ukazuju na nedostatak iskrene političke volje da se sprovedu neophodne promene“, navodi se u zajedničkom 75 organizacija.\nPotpisnici su izrazili nezadovoljstvo nedovoljnim napretkom u ispunjavanju obaveza u okviru pregovora o pristupanju EU.\nKako navode, EU nije otvorila ni jedno pregovaračko poglavlje sa Srbijom tokom 2020, a tokom 2019. je otvorila samo 2.\n„Izvesno je da ovakva odluka Saveta Evropske Unije proizilazi između ostalog iz negativnih izveštaja Evropske Komisije i drugih relevantnih međunarodnih organizacija koje dovode u pitanje stanje demokratije u našoj zemlji. Odluka je prevashodno posledica realnog pogoršanja stanja vladavine prava, kao i manjka političke volje Vlade Srbije da učini ozbiljne napore da sprovede neophodne reforme, obezbedi nezavisnost pravosuđa, suzbije korupciju, omogući izražavanje i ispoljavanje političkog i svakog drugog mišljenja, obezbedi uslove za slobodu medija, kao i nezavisnost regulatornih i nezavisnih tela od političkog pritiska“, objašnjavaju u saopštenju.\nSmatraju da je ovakvo stanje „neprihvatljivo imajući u vidu sve resurse kojima raspolaže Vlada, njenu deklarativnu posvećenost članstvu u EU, kao i tehničku i finansijsku podršku EU“.\n„U klimi nametnutih društvenih podela, veliki broj građana Srbije se oseća isključeno i nezastupljeno u političkom životu Srbije. Sastav Narodne skupštine nakon izbora koji su zbog neravnopravnih uslova bojkotovani od strane dela opozicionih stranaka, ne odslikava realno politički pluralizam u Srbiji. To je opasno za stanje i onako urušene demokratije. Zloupotreba skupštinske govornice za iznošenje optužbi protiv pojedinaca, medija i organizacija koji nisu prisutni u skupštinskoj sali, niti imaju mogućnost da zaštite svoja prava pred sudom zbog poslaničkog imuniteta, predstavljaju opasnost za njihovu bezbednost. Bez javne osude i adekvatnog sankcionisanja govora mržnje neće biti moguće uspostaviti elementarne uslove za otpočinjanje iskrenog dijaloga sa neistomišljenicima“, navode potpisnici saopštenja.\nIstiču da Vlada Srbije i politički lideri vladajuće koalicije imaju najveću odgovornost za ovakvo stanje.\n„Poverenje u institucije je narušeno, i na Vladi Srbije je da pronađe način i pokuša da ga povrati. Za to će biti potrebno vreme. Potpisnici su spremni da nastave da učestvuju i pomognu u promenama koje su neophodne za pristupanje Srbije EU. Posedujemo stručno znanje i entuzijazam koji bi Vlada koja je istinski opredeljena za ubrzanje evropskih integracija trebalo da ceni. Želimo konkretne promene i vidljive rezultate u ključnim oblastima koji će nas uveriti da je Vlada iskreno posvećena i reformama i procesu evropskih integracija. Nema povratka poverenja bez suštinskih, vidljivih rezultata“, dodaju u saopštenju.\nPotpisnici su otvoreni za iskren dijalog, ali neće prihvatiti da učestvuju u kreiranju privida dijaloga i obezbeđivanju legitimiteta simuliranim reformama.\n„U narednih godinu dana pažljivo ćemo pratiti i redovno izveštavati javnost o rezultatima, prevashodno u oblasti vladavine prava i funkcionalnosti demokratskih institucija, na osnovu čega ćemo u cilju očuvanja vlastitog integriteta, razmatrati svrsishodnost saradnje sa državnim organima i organizacijama“, poručuju u saopštenju.\nOni su pozvali Vladu Srbije da izvuče pouke iz odluke Saveta EU da ove godine ne otvori ni jedno pregovaračko poglavlje.\n„U trenutku kada EU počinje da razmatra svoju stratešku budućnost i ulogu u novim globalnim okvirima, a među građanima Srbije raste broj skeptika prema članstvu u Uniji, Vlada ima posebnu odgovornost da objasni građanima zašto je važno da Srbija ubrza neophodne promene u cilju pristupanja EU. Ove poruke moraju biti nedvosmislene i zasnovane na činjenicama o mestu Srbije u Evropi i njenom strateškom opredeljenju“, dodaju potpisnici, naglašavajući da su veoma svesni brojnih izazova sa kojima se naša zemlja suočava i da su spremni kao i do sada, da svojim aktivnostima budupartneri.\n„Na Vladi je da obezbedi uslove za nastavak saradnje. Dvadeset godina nakon demokratskih promena, kojima je jasno stavila do znanja da želi da ide putem demokratskih vrednosti ka članstvu u EU, Srbija se udaljava od tih ciljeva. Potpisnici će zbog toga nastaviti da prate, izveštavaju i daju preporuke kako da se ubrza proces pristupanja EU i da insistiraju na poštovanju vladavine prava, demokratskih institucija, ljudskih prava, nezavisnog pravosuđa, slobode medija i prava svakog građanina da javno i bez straha iznese svoje mišljenje jer time branimo vrednosti i slobodu građana, Ustav i zakone Srbije“, poručuju potpisnici saopštenja.\n1. Beogradski centar za bezbednosnu politiku- članica NKEU;\n8. AS – Centar za osnaživanje mladih osoba koje žive sa HIV-om i\nEUEvrointegracijeorganizacije civilnog drustvaBeograd\n3 reagovanja na “NVO: Nezadovoljstvo zbog zastoja evropskih integracija Srbije u 2020.”\n17. decembra 2020. u 00.43\nGrantojedi….tako oh zovu u Ukrajini.\n17. decembra 2020. u 04.27\nŠta je bilo, niko nije dobio kintu iz budžeta? Jbga, mali budžet mnogo krokodila. A krokodili, čim izostane kinta, kreću sa plakanjem…\nTrebalo bi to ustavom razjasniti, u čl.1: „oporezivanje se zabranjuje“; čl.2: „prema tome nikom ni kinta iz budžeta“; čl.3: „kome treba finansiranje neka traži od građana.“ Kraj ustava.\nhuman rights for cats kaže:\n17. decembra 2020. u 05.11\nNigde na svetu nema 75 placenickih i autosovinistickih organizacija. Aferim\nPolitika • danas 13:57\nPopov: Mnogi u Beogradu Crnu Goru vide kao srpsku koloniju


Dobre vesti iz Srbije: Raste interesovanje za kurseve u Petnici (VIDEO) : Nadlanu.com\nDobre vesti iz Srbije: Raste interesovanje za kurseve u Petnici (VIDEO)\nObjavljeno 11. mar 2013. / 10:54:15\nNakon godine u kojoj je obeleženo 30 godina postojanja i rada "Petnice", godine rekonstrulcije postojećih i izgradnje novih kapaciteta i najmodenrijih laboratorija, zahvaljujući Evropskoj investicionoj banci, i nakon priznanja od Uneska, značajno je poraslo interesovanje za programe ove institucije.\nOvaj svojevrsni srpski obrazovni i naučni brend za mlade, po kojem smo ponosno poznati širom sveta, upravo ugošćava prve grupe srednjoškolaca, polaznika zimskih programa iz svih 17 oblasti prirodnih, društvenih i tehničkih nauka.\nTalentovani srednjoškolci tokom februara i marta meseca će imati priliku da čuju uvodne kurseve za sve nauke od astronomije, fizike i programiranja, preko biologije, hemije i geologije, do arheologije, istorije i psihologije, ali i dizajn, medicinu i robotiku.\nLepe vesti iz Petnice tokom prethodnih godina, a naročito tokom godine obeležavanja jubileja 30 godina, doveli su do toga da je broj pristiglih prijava za učešće na programima poraslo za 30 odsto.\n"Broj pristiglih prijava krajem 2012. godine je bio značajno uvećan. To nas nije mnogo iznenadilo, jer su rezultati naših nekadašnjih polaznika pokazivali značaj njihovog boravka u Petnici. Komisija od 60 stručnih i mlađih saradnika sa različitih fakulteta, instituta i obrazovnih institucija, tokom četiri dana su detaljno pogledali svaku pristiglu aplikaciju, i odabrali one koji će u 2013. godini imati priliku da budu prva generacija koja će raditi svoja istraživanja na najmodernijoj opremi koja je stigla u prethodnoj godini", kaže Nikola Božić, direktor Fonda "Petnica".\nU ovoj godini će u "Petnici", sada najmodernijem obrazovnom centru u Evropi, po mesec dana moći da uči i radi oko 1.200 srednjoškolaca iz svih krajeva Srbije, ali i učenici iz Hrvatske, Bosne i Hercegovine, Crne Gore i Makedonije.


NAJBOLJI UZ NAJBOLJE, ZA BUDUĆE POBEDE | Fudbalski savez Srbije\nNAJBOLJI UZ NAJBOLJE, ZA BUDUĆE POBEDE\n-Kao ekskluzivnom prodajno-servisnom centru za Jaguar i Land Rover vozila za Srbiju, veliko nam je zadovoljstvo i čast što nam se ukazala prilika da podržimo FS Srbije. Verujemo da smo idealan partner na putu ka budućim uspesima naših najboljih fudbalera, kao predstavnici vodećih premijum brendova u automobilskoj industriji. Najmoderniji smo centar ovog tipa u istočnoj Evropi, koji je u skladu sa novim standardima JLR grupacije, a od skoro smo i zvanični uvoznici i distributeri Pirelli i Bridgestone pneumatika. Kao kompanija posebno smo ponosni što ćemo kroz ovo partnerstvo imati priliku da jačamo fudbal koji je sport čitave nacije i podržimo ga na putu ka još boljoj budućnosti. Našu reprezentaciju čine naši najbolji fudbalski stručnjaci, i igrači velikog potencijala, uvek spremni, snažni i tehnički potkovani, sa bogatim karijerima i iskustvom, a to je kvalitet koji u mnogome asocira i na modele koji se nalaze oko nas. Kao British Motors, nastojimo da ulažemo u našu zemlju kad god smo u mogućnosti, i verujemo da ćemo ovim gestom podstaći i druge kompanije da se uključe i pruže svoju podršku u najpotrebnijim trenucima kako za srpski sport, ali i šire, jačanje imidža i snage naše zemlje.Reprezentaciji želimo puno sreće na predstojećoj utakmici i nadamo se uspehu, a vrata naše kompanije će za njih uvek biti otvorena – rekao je Ostoja Mijailović.


Odbio zaustaviti vozilo: Osumnjičeni za krijumčarenje ljudi uhapšen u Bihaću\nNaslovnica Bihać Odbio zaustaviti vozilo: Osumnjičeni za krijumčarenje ljudi uhapšen u Bihaću\nNa zahtjev Policijske stanice Trnovo, policijski službenici Policijske stanice Bihać lišili su slobode lice B.E (1989) iz Bihaća, te isto predali PS Trnovo zbog sumnje da je izvršio krivično djelo „Krijumčarenje ljudi“.\nNavedena osoba se sumnjiči da se dana 05. augusta 2019. godine u mjestu Širokari, opština Trnovo oglušio o zakonito izdatu naredbu policijskog službenika da zaustavi vozilo jer je u istom prevozio osobe koja su na teritoriju entiteta Republika Srpska ilegalno ušla iz susjednih zemalja, a potom navedenim osobama rekao da napuste vozilo i udaljio se u nepoznatom pravcu.\n“Policijski službenici PS Trnovo pronašli su šest lica koja su za sebe dala podatke da su iz Eritreje, te su obilaskom terena pronašli vozilo za koje su utvrdili da je istim upravljalo pomenuto lice”, saopšteno je iz entitetskog MUP-a.\nO svemu obaviješten tužilac Tužilaštva BiH, izvršen je uviđaj, te uz saglasnost tužioca Tužilaštva BiH, a na osnovu naredbe Suda BiH, izvršen je pretres putničkog autobomila.\nTužilac Tužilaštva BiH je naložio da se lica predaju Ministarstvu bezbjednosti BiH, Službi za poslove sa strancima, na dalje postupanje, a nakon dokumentovanja predmeta protiv osobe B. E. dostavi izvještaj o počinjenom krivičnom djelu „Krijumčarenje ljudi“.\nPrethodni članakVIDEO: SVI PRIČAJU O KOLINDINOJ DIJETI – Tu su recept i cijene zdravih namirnica koje predsjednica preporučuje!\nSljedeći članakSjajni Kejn zabio dva puta u finišu za pobjedu Totenhema protiv Aston Vile\nSastanak sa koordinatorima za rad sa dijasporom\nPremijer USK održao sastanak sa parlamentarcima: Razgovor o zajedničkom djelovanju i planiranju aktivnosti od značaja za građane ovog dijela BiH\nIzjava Mustafe Ružnića – Evo šta je premijer USK-a rekao o zatvaranju Vučjaka\nUsvojen nacrt Budžeta za 2020. godinu, za 3 godine vraćeno 18 mil. KM dugovanja, spremno 6,5 mil. za kapitalne projekte\nStigli autobusi u Vučjak: Da li će migranti mirno pristati na deportaciju?\nOdržan II sastanak Kantonalne radne grupe za izradu „Plana zbrinjavanja otpadnih voda u ruralnim područjima Unsko-sanskog kantona“\nČović: Protiv smo premještanja migranata u HNK\nPRIJE DVIJE GODINE NAPUSTILA NAS JE LAVICA IZ BIHAĆA, A OVO JE NJENA POSLJEDNJA OBJAVA: Napisala je ove 4 RIJEČI i zauvijek otišla!\nNastavak akcije “Pero”: Uhapšeni šef Odsjeka za droge i poslanik u Skupštini USK\nHezonja zabio 5 koševa u pobjedi Portlanda nad Knicksima\nViše od 330 migranata rano jutros smješteno u kasarnu Blažuj kod...\nNE TREBA VAM TEST ZA TRUDNOĆU, URADITE OVO I ODMAH SAZNAJTE...\nEjupi u 31. godini prekinuo karijeru: Svaka vježba postala mi je...\nKomad koji morate imati u ormaru


Radost među britanskim demonstrantima - BIGportal.ba\n19 Oktobra, 2019 19 Oktobra, 2019 027\nDemonstranti okupljeni ispred parlamenta kako bi protestovali zbog izlaska VB iz Evropske Unije sa ushićenjem su dočekali vest da je parlament odložio glasanje.\nKako je preneo AP, demonstranti od kojih su mnogi nosili zastave Evropske unije sa radošću su dočekali vesti posle glasanja u parlamentu.\n“Fantastične vesti”, rekao je Asošijejted presu jedan od demonstranata koji je u London doputovao iz Bristola kako bi izrazio protivljenje odlasku Britanije i EU.\nDesetine hiljada građana izašle su danas na ulice Londona zahtevajući novi referendum o izlasku Velike Britanije iz Evropske unije, dok se u parlamentu vodila debata o sporazumu koji je premijer Boris Džonson postigao sa Briselom o Bregzitu.\nKako je ranije javio Rojters, demonstranti su se okupili u Park lejnu odakle su, noseći zastave EU, krenuli kroz centar grada ka parlamentu.